qundao/data-zh-poetry huggingface dataset:
题桐乡令张文仪甘棠卷
作者：林廷㭿
朝代：明

我昔守东吴，君时宰桐乡。清风逼邻壤，制锦誇循良。三载如一日，百里弘春阳。徵书飞彩凤，引鹤辞琴堂。赤子失怙恃，攀辕泪淋浪。我侯不可留，所思在甘棠。见棠如见侯，庸敢剪且伤。棠兮有时尽，耿耿民不忘。
题清虚亭次丁民部韵
作者：林廷㭿
朝代：明

揽衣步高台，新亭讶仙境。万山图画开，一鸟云霄迥。乌石几千年，乾坤留此景。鹤巢下松露，屐印苔痕冷。天王许乞祠，我当奉朝请。一日一登临，醉卧花间影。
题萧何夜追韩信便面
作者：林廷㭿
朝代：明

午夜松风荡九围，英雄何事任奔驰。可怜云梦伤心处，应恨当年匹马迟。
风雪中自德兴暮抵乐平
作者：林廷㭿
朝代：明

五更风雪拥征袍，尽日驱驰不惮劳。壮志未能纾国计，衰颜聊复藉村醪。千山日落鸟啼树，万里天空鹤在皋。一纸书来情万缕，江东回首念儿曹。
九日琅琊山宴集
作者：林廷机
朝代：明
体裁：七言律诗

此日琅琊亦胜游，眼中风物足清游。青山似识重来客，白发能禁几度秋。万事无如行处乐，一尊还为故人留。登临况复逢佳节，会取黄花插满头。
东溪为叶司训玉题
作者：林廷模
朝代：明

夙爱朝宗水，东溪结数椽。閒垂严子钓，晴放米家船。花谢随春涨，鸥眠趁晓天。宦途忆佳景，几度梦中还。
京邸寄闽中诸友
作者：林廷模
朝代：明

东风随计上枫宸，马首轻飘九陌尘。樗栎敢云清庙选，莺花空负故园春。香云迷梦朱楼夜，寒雨添愁远道身。不识韭盘呼酒处，可能遥忆未归人。
京邸秋怀
作者：林廷模
朝代：明

西风将冷入窗纱，旅况无端百感加。万里梦魂惟白发，一年光景又黄花。此身好类沙头雁，何日当归海上家。不尽乾坤心事在，倚楼吟对夕阳斜。
古意
作者：林廷模
朝代：明
体裁：五言绝句

念远劳魂梦，含愁度岁年。穿花双蛱婕，偏傍绣帘前。
太平
作者：林廷模
朝代：明

太平溪上客舟过，坐听沧浪醉里歌。无数落花随水去，前山风雨夜来多。
姑苏阻雪用郑于汉韵奉寄
作者：林廷模
朝代：明

朔风吹雪满苏台，羁旅愁肠日几回。梅寄陇头凭驿使，桃开洞口忆天台。王郎剡曲辜兰棹，天女空中碎玉钗。却笑长安贫杜甫，门前风雨更谁来。
寄平远台僧百鍊
作者：林廷模
朝代：明

京国驱驰十丈埃，野心常忆远公台。烟销竹外茶初熟，月满庭前鹤未回。半榻白云垂纸帐，一帘香雪落岩梅。重逢遥在秋深处，篱菊须留霜后开。
寓三河王内翰先生惠新泉细茶诗以奉谢
作者：林廷模
朝代：明

南涧清流北苑芽，玉堂人赠玉川家。唤青忙剖船头竹，浮白旋凝碗面花。手阅月团差足拟，身临钓石底须誇。生平苦抱文园病，从此金茎望可赊。
怀何仲默
作者：林廷模
朝代：明

忆昔乡书谬荐樗，帝城烟月共侨居。文传锦绣行空马，情契金兰得水鱼。笑语别来频入梦，灯窗病后久抛书。相思欲寄关山远，东阁梅花兴已虚。
悼琴童
作者：林廷模
朝代：明

衣食从吾十载馀，晨昏供役念勤渠。囊诗惯识桥头路，煮茗长依竹外厨。解事更谁差可意，鬻丁缘尔重增吁。客舟重过清湖上，愁诵柴桑遣力书。
成山寺
作者：林廷模
朝代：明

青山环古刹，彷佛画图开。禅榻留云宿，僧斋唤鹤陪。听泉忘久坐，刻竹记曾来。老衲浑无事，关门护绿苔。
晚秋平远楼即景
作者：林廷模
朝代：明

半挞碧窗纱，凭栏趣转嘉。雁声来别渚，秋色入谁家。云去山容瘦，风来雨脚斜。老僧谢尘鞅，坐对一篱花。
暮春
作者：林廷模
朝代：明

羁旅身长病，蹉跎岁乂残。头颅应渐改，梦寐若为安。省事慵开户，无言独倚栏。深杯聊复举，长铗未须弹。
暮春次程乡大觉寺之白云亭
作者：林廷模
朝代：明

半榻云林冒雨移，小亭幽静病夫宜。韶光倏尔随驹隙，民瘼从来畏茧丝。尘事不关输老衲，公家未了笑痴儿。旧游回首乡山远，空负梅房在翠微。
渡江
作者：林廷模
朝代：明

杨子波涛阔，知津已有年。晴沙明鸟迹，腥水带蛟涎。树色藏孤岛，钟声破晓烟。劳劳成底事，又买渡江船。
游于山次郑于汉韵
作者：林廷模
朝代：明

九仙台阁倚高峰，扶醉登临逸趣浓。东注春波连野绿，北瞻天阙见云红。林间影落斜阳鸟，楼外声传别寺钟。因待玉人成久坐，不知明月上孤松。
游西湖
作者：林廷模
朝代：明

岸柳汀兰入望幽，西湖佳景称遨游。山高僧住空中寺，水静渔撑镜里舟。眼隘乾坤今日醉，心悬廊庙古人忧。明朝尘迹匆匆去，惭愧沙头自在鸥。
游鼓山
作者：林廷模
朝代：明

偶随芳草访禅关，乘兴登临万仞山。黄鸟有情留客醉，白云无恙伴僧閒。竹篱春暮花犹媚，茶灶烟销鹤自还。不识旧游题咏句，也曾笼入碧纱间。
赣州见闽录喜晔中举
作者：林廷模
朝代：明

綵鹢朝天赣水过，喜闻儿听鹿鸣歌。岂应驹步能千里，得际龙飞第一科。培植深根皆祖泽，光荣奕叶总恩波。谢安挈带同随计，杏苑春风待振珂。
送方质甫归兰溪
作者：林廷模
朝代：明

无限留连意，长亭尽一卮。潮添梅雨歇，暑薄柳风微。行色缘诗壮，离舟趁醉移。并州故乡景，能不介心思。
送杨邦祯还蜀
作者：林廷模
朝代：明

帝里风光欲暮秋，送君西去路悠悠。黄花随处动吟兴，红叶满林增别愁。雪案且劳亲册简，云衢终许骋骅骝。临岐杯酒还深嘱，盛世功名在蚤修。
送郑员外继之移病还闽
作者：林廷模
朝代：明

文园经春秪高卧，去住两合难为情。京尘驰驱羸马怯，春水荡漾浮鸥轻。身能强健药奏捷，兴到挥洒诗入评。看山有时踏芒履，只许一鹤閒随行。
重阳忆利坚弟
作者：林廷模
朝代：明

去年黄花开，共赏重阳节。高堂传萸觞，兄弟同欢色。今年复重阳，弟兮竟何适。光阴瞬息间，世事幽明隔。有酒不见君，使我肝肠裂。对酒歌且哀，歌竟泪亦竭。
题牧牛图
作者：林廷模
朝代：明

黄叶冈头跨犊过，涧泉声似和清歌。得刍寄语须归蚤，日暮寒山猛虎多。
题败荷鹡鸰图
作者：林廷模
朝代：明

写生谁执黄荃笔，貌出江南秋半幅。芰荷零乱菰蒲寒，凉飙吹动银塘绿。鹡鸰栖飞两不宁，似忆同群隔存没。眼底岂无鸥鹭俦，不是知心肯相恤。因之忽动连枝思，临题无语伤心曲。
题赵松雪画竹
作者：林廷模
朝代：明

潇湘写出一枝春，宋代王孙笔意新。见说清风更千亩，结茅还可避嚣尘。
鹿溪逸兴为郯城尹洪启明题
作者：林廷模
朝代：明

鹿溪溪头结茅屋，溪水过门清可掬。黛浓玉削溪上山，掩映溪花与溪竹。住溪主人元不凡，醒心却爱溪潺湲。草坐每分溪畔石，书声时出溪云间。一从鹏翮同风举，天北天南几寒暑。清风明月故须吾，墨绶铜章乌用汝。何如临溪濯缨尘，沙鸥盟事堪重陈。尊酒斜阳閒放棹，断矶春水晴垂纶。浅深况免波涛恶，十年旧梦今方觉。诗筒茶鼎老生涯，藜杖芒鞋醉行乐。吁嗟此乐人少知，名场利路分多岐。柴桑千载卓哉见，北山当日胡为移。芙蓉水通松菊径，秋江景亦鹿溪胜。便须拂袖归去来，与君重续山阴兴。
丛台
作者：林廷玉
朝代：明

丛台之上乌夜啼，丛台之下草凄凄。赵王已去丛台在，行人路上空栖栖。碧树蝉鸣滹沱北，黄云雁度王屋西。兴亡千古卢生梦，芳草斜阳望眼迷。
中秋
作者：林廷玉
朝代：明

八月今朝十五日，烟霞病叟有遐思。九秋到此平分处，百岁于吾强半时。好月照怀何皎皎，西风吹鬓且丝丝。生平肮脏知何处，且对清光酌一卮。
临潼怀古
作者：林廷玉
朝代：明

骊山之水温且清，朝元阁上空月明。玉环化作马嵬草，碧树萧萧猿夜声。朝代兴亡容易变，今人不见古人面。疏林落落挂斜晖，金井梧桐秋几片。
书秋
作者：林廷玉
朝代：明

庭树凋西风，落下叶几片。寒蛩四壁吟，云端有归雁。万境觉萧森，俄感时物变。
伤春
作者：林廷玉
朝代：明

坐对青山独闭门，闷怀无语废青樽。兰膏芬馥将谁赠，鹤影伶仃仅自存。两鬓星霜馀白发，四山烟雨锁黄昏。红飞绿暗鹃声急，回首天涯欲断魂。
伤秋
作者：林廷玉
朝代：明

鶗鴂声声若有闻，楚弦清切忆湘君。愁潘鬓发苍多少，病沈腰肢瘦几分。芙菊满园秋竞媚，乌鸦投树晚成群。伤心最是东流水，千古无情送夕曛。
公子
作者：林廷玉
朝代：明

荫叙相传富贵身，耕桑谁识世艰辛。叵罗酣笑花溪午，叱拨閒游柳陌春。翠箔光腾金孔雀，锦袍香蹴绣麒麟。薛涛绛烛歌喉婉，秪恐幽欢解泥人。
再至定林寺
作者：林廷玉
朝代：明

白云锁襌关，松花落如雨。佳木翳繁阴，林深不知暑。老衲卧云间，雪颠能梵语。吁嗟匡庐社，远公亦何许。
凌㪣台
作者：林廷玉
朝代：明

落落当途南宋台，行人过此重徘徊。棹歌古渡寒潮落，菼老荒洲白雁回。粉黛尽随花幻变，青山空锁雨崔嵬。偏安事业能多少，却爱般游壮志摧。
出塞行次韵
作者：林廷玉
朝代：明

九天百万来雄貔，黄金诏下飞龙墀。雷轰电掣草泽震，旌旗闪闪摇赤螭。妖魔闻风尽潜窟，耿耿欃枪顿看没。弯弧时落云中雕，宝剑凌霜常逸发。忽惊极涧饮垂虹，杀气赫赫摩层穹。不战屈人兵法奇，群丑那得逃术中。阿香飞车腾赤电，千古人传青海箭。天厨殽美内酝良，将军醉下含元殿。来者勿拒去勿追，边疆金铁皆闲陴。纲纪修明储蓄广，王者之守在四夷。虎皮多少包戈铩，丈夫事业史编载。君圣臣贤世道昌，会见名王皆款塞。
别王子衡侍御次韵
作者：林廷玉
朝代：明

客里仍为别，莺啼似欲留。柳牵烟缕恨，花带雨容愁。野树云千里，江天水一楼。何时定携手，重上鄂君舟。
南浦
作者：林廷玉
朝代：明

章江江上暮云深，南楚风光自古今。水上夕阳鸥泛泛，山边夏日树阴阴。滕王阁废名空在，孺子亭高迹未沈。依旧封疆人事异，不禁惆怅动长吟。
和杜少陵秋兴
作者：林廷玉
朝代：明

野寺钟声晚出林，谁家篱竹翠森森。蒹葭渚泽天无暑，促织堂帷月有阴。旅雁衔书秦树杪，渔翁鼓枻越江心。长门深镇黄昏静，无奈西风送远砧。疏林落落挂斜晖，鸟外青山一发微。碧树未凋蝉已老，黄芦才起雁初飞。千头园橘家相近，十亩湖田愿不违。社鼓彭彭村酒美，农家欢庆稻梁肥。钓船摇曳水西头，午夜风生枕上秋。越水芙蓉知隐意，灞桥杨柳逗羁愁。青松庭畔年巢鹤，红蓼滩边午睡鸥。白面书生翻自笑，曾持三尺奠神州。
和杜少陵秋兴·其一
作者：林廷玉
朝代：明

野寺钟声晚出林，谁家篱竹翠森森。蒹葭渚泽天无暑，促织堂帷月有阴。旅雁衔书秦树杪，渔翁鼓枻越江心。长门深镇黄昏静，无奈西风送远砧。
和杜少陵秋兴·其三
作者：林廷玉
朝代：明

钓船摇曳水西头，午夜风生枕上秋。越水芙蓉知隐意，灞桥杨柳逗羁愁。青松庭畔年巢鹤，红蓼滩边午睡鸥。白面书生翻自笑，曾持三尺奠神州。
和杜少陵秋兴·其二
作者：林廷玉
朝代：明

疏林落落挂斜晖，鸟外青山一发微。碧树未凋蝉已老，黄芦才起雁初飞。千头园橘家相近，十亩湖田愿不违。社鼓彭彭村酒美，农家欢庆稻梁肥。
和柬彭敷五韵
作者：林廷玉
朝代：明

□□□□又新年，独对寒灯思悄然。宦迹岂能随事好，鬓华应不为人怜。星躔遥与宫壶应，河汉还同禁署连。几度诗成仍未写，也应羞涩到君前。
和步出西华韵
作者：林廷玉
朝代：明

晴波东注绕宫坊，垂柳依依半负墙。莺语巧含春雨腻，燕泥清带落花香。浮萍密藻还相碍，水鸭沙鸥两不妨。缓步却疑非世界，蓬莱仙境属吾皇。
和西涯雨中韵
作者：林廷玉
朝代：明

一雨连三日，凉生枕簟秋。同云低陇树，远水接江楼。浪迹惭飘泊，浮名苦系留。不眠忧稼穑，深愿恐难酬。
圣节朝贺
作者：林廷玉
朝代：明

一曲钧天侑九霞，长生岁岁庆官家。黄金鳷鹊迷云气，白玉芙蓉驻露华。烛影旌旗虬偃蹇，星明剑佩蚁横斜。南山愿效诗人祝，袜线深惭荷宠嘉。
塞上曲
作者：林廷玉
朝代：明

弃亲来从军，谁无树功心。激昂在将帅，赏罚贵必谌。千金买马骨，龙媒岁三临。将军重壮士，谁道无孟任。师行失纪律，安能制敌侵。不见南阳叟，七纵还七擒。
处士
作者：林廷玉
朝代：明

松竹苍苍㬇晚霞，乱云堆里有人家。闷临溪畔看流水，閒坐庭前数落花。日丽莺声当户巧，风柔燕影掠檐斜。几番勾漏閒寻问，欲觅刀圭静养砂。
夏仲
作者：林廷玉
朝代：明

熟梅天气雨霏霏，山馆清凉尚夹衣。蛱蝶乱丛沿径见，鸳鸯几对傍湖飞。绿槐团影当庭院，青草和烟上钓矶。一枕睡馀天正午，梁间双燕哺雏归。
夜宴观妓
作者：林廷玉
朝代：明

绛烛光烧醉绮筵，笙歌声里列琼仙。云鬟高拥横眉黛，金凤斜飞亸鬓蝉。绣幕香腾珠的历，锦屏花笑月婵娟。何戡却念难长在，当日刘郎恐寓言。
姑苏
作者：林廷玉
朝代：明
体裁：七言绝句

姑苏城边秋水清，姑苏城上秋月明。吴王巳去姑苏在，半夜西风吹雨声。
安贫
作者：林廷玉
朝代：明

一座青山半亩墙，松花满地藓苍苍。蕨芽嫩漂陶盆水，菰米香浮石鼎汤。容膝数椽茅草屋，华身几袭芰荷裳。头颅霜雪心和乐，日对风花入醉乡。
宿灵宝
作者：林廷玉
朝代：明

淅淅西风砧数杵，天外宾鸿望南渚。山川萧索暮云低，野树离离带残雨。鹪鹩暂借一枝栖，迢递关河情万缕。
寓程乡
作者：林廷玉
朝代：明

羁怀随处遣，佳兴入春幽。柳院莺声滑，江城树色浮。暮雨和云暗，春岚得日收。闾阎知富庶，但恐苦徵求。
山人
作者：林廷玉
朝代：明

云谷深深是我家，藤萝松桧乱交加。竹萌蒲蒻供宾客，白饭黄齑度岁华。雨过自锄园里芋，春前閒采陇边茶。青山夕照柴门静，芳树声声自听鸦。
山庄秋兴
作者：林廷玉
朝代：明

晴峰晓带鹧鸪斑，碧海茫茫咫尺间。夜雨灯前孤影在，秋风江上几人还。满偿暮景逍遥愿，参透尘寰梦觉关。天外浮云随手变，青山常伴野翁閒。
建溪道中
作者：林廷玉
朝代：明

何处秦关杳，扁舟日夜程。云低江树合，水涨石矶平。帆挂秋风影，篷敲夜雨声。天无南北雁，何以慰羁情。
感兴
作者：林廷玉
朝代：明

风林振孤响，疏柳鸣寒螀。渺渺羁旅怀，对此秋日光。绝塞有行役，寒衣谁寄将。
感遇
作者：林廷玉
朝代：明

泛泛木兰舟，行行采蓠去。放歌汗漫游，云深忽迷渚。偶尔穷河源，言晤弄梭女。眷此会际艰，相看两无语。倏然刚风发，尘寰杳何许。
拟古
作者：林廷玉
朝代：明

秋虫呜唧唧，春鸟鸣喈喈。言念瞬息间，时序或睽乖。感此时物变，悠然兴我怀。佳人岂云远，瞻顾江之涯。涉江采杜若，携手欲与偕。飘忽杳如梦，愁心难自排。秋月流清光，秋风吹妾裳。今夕知何夕，幸然登君堂。君在燕山陬，妾在湘水傍。讵期会晤间，遂兹吸兰芳。感君知遇奇，感君恩爱长。䦘风有佳趣，愿言同瞻望。
拟古·其一
作者：林廷玉
朝代：明

秋虫呜唧唧，春鸟鸣喈喈。言念瞬息间，时序或睽乖。感此时物变，悠然兴我怀。佳人岂云远，瞻顾江之涯。涉江采杜若，携手欲与偕。飘忽杳如梦，愁心难自排。
拟古·其二
作者：林廷玉
朝代：明

秋月流清光，秋风吹妾裳。今夕知何夕，幸然登君堂。君在燕山陬，妾在湘水傍。讵期会晤间，遂兹吸兰芳。感君知遇奇，感君恩爱长。䦘风有佳趣，愿言同瞻望。
斋居次韵
作者：林廷玉
朝代：明

斋居严礼祀，灯火坐更深。圣德通天道，春光眷物情。百僚遵戒誓，三宿致精明。上下期昭格，寰区愿顺成。
斑竹杖
作者：林廷玉
朝代：明

八尺筇身少带根，常扶野老出山村。却怜楚玉新裁制，犹染湘姬旧泪痕。天禄藜然烟已息，葛陂龙化迹空存。杨羲梦断无消息，九节人间恐漫论。
无题次刘钦谟韵
作者：林廷玉
朝代：明

帘栊摇曳五更风，起看长庚已在东。杨柳暮烟隋别馆，梧桐夜雨汉离宫。云低伏枕愁梳绿，尘满香奁懒傅红。又是一春虚负却，几声啼鸟夕阳中。
昔宋欧阳公雪中会客出令赋诗禁体物语因追和其韵以寄兴云
作者：林廷玉
朝代：明

六出开残天上萼，缤纷四海摧林薄。戍夫绝塞苦宵征，行旅长途艰早作。能令寰宇尽迷茫，解使乾坤顿恢廓。倚山莫道自坚牢，触日应须谩销铄。倏来忽去逐风颠，蒙头拂面漫空落。偶然飒刺到窗纱，遽尔严凝透狐貉。骚人笔底任品题，儿童阶下随搏攫。凌晨艰食啼乳鸦，向晚迷巢飞冻雀。钓矶？？响蓑衣，石径霏霏滑棕屩。莫为今朝凛冽愁，可卜来年丰稔乐。夙成体魄自不缁，天然襟度何须瀹。横纵无计抑松篁，纬繣只宜飞朔漠。顿足应思就火炉，僵手那能事旗槊。千年诗令仰前规，呵冻挥毫为吟噱。
昔宋欧阳公雪中会客出令赋诗禁体物语因追和其韵以寄兴云
作者：林廷玉
朝代：明
体裁：古风

六出开残天上萼，缤纷四海摧林薄。戍夫绝塞苦宵征，行旅长途艰早作。能令寰宇尽迷茫，解使乾坤顿恢廓。倚山莫道自坚牢，触日应须谩销铄。倏来忽去逐风颠，蒙头拂面漫空落。偶然飒刺到窗纱，遽尔严凝透狐貉。骚人笔底任品题，儿童阶下随搏攫。凌晨艰食啼乳鸦，向晚迷巢飞冻雀。钓矶��响蓑衣，石径霏霏滑棕屩。莫为今朝凛冽愁，可卜来年丰稔乐。夙成体魄自不缁，天然襟度何须瀹。横纵无计抑松篁，纬繣只宜飞朔漠。顿足应思就火炉，僵手那能事旗槊。千年诗令仰前规，呵冻挥毫为吟噱。
春水
作者：林廷玉
朝代：明

溶溶滟滟镜湖天，湖上晴光映晓烟。流尽落花还几许，浮平远树欲无边。碧桃浪暖嘉鱼出，杜若汀香野鹜眠。欲泛兰舟和月唱，却疑身在武陵源。
春闺
作者：林廷玉
朝代：明

落花飞絮拥重门，呖呖啼莺绕内垣。罗幕已开天未晓，珠璎再整日初暄。帘栊夕照金蝉亸，庭院东风宝篆温。雁阻衡阳书不到，可堪惆怅对黄昏。
月次东坡韵
作者：林廷玉
朝代：明

客中良夜月，恍若故乡明。玉镜光随满，银河影共横。多情邀我饮，故意伴人行。天际清如水，依稀见五城。
有感
作者：林廷玉
朝代：明

重华光大历，九五飞潜龙。纲维丕振肃，四海讴歌同。匦函出通明，畅达天下聪。百川东注海，细大咸纳容。我恧沾青琐，不能振英风。侃侃盛时彦，论列争长雄。苟有利国家，何必皆已功。
林下杂咏
作者：林廷玉
朝代：明

碧草含朝露，衰杨弄午风。门前一溪水，流过涧桥东。高树秋风急，疏林夕照斜。柴门临水岸，几簇拒霜花。
林下杂咏·其一
作者：林廷玉
朝代：明

碧草含朝露，衰杨弄午风。门前一溪水，流过涧桥东。
林下杂咏·其二
作者：林廷玉
朝代：明

高树秋风急，疏林夕照斜。柴门临水岸，几簇拒霜花。
林泉夏日遣兴
作者：林廷玉
朝代：明

长松覆云盖，蒲叶青以舒。晴光浮帘栊，晓日涵窗虚。空中罕人迹，数鸟鸣庭除。轩冕岂不贵，耽此山野居。三十功名路，梦境多忧虞。偶得尘鞅脱，方寸乃裕如。山翁隔竹篱，酒熟招我胥。团团白玉盘，满贮菖蒲菹。一醉忘身世，宁复论其馀。云山隔嚣喧，野兴自孤远。林幽岁月閒，万物无拘管。猿鹤随往来，鹿饱卧町疃。蹲鸱受水肥，竹萌茁林短。野老共清谈，蟹眼入茗椀。松风晚生凉，皓月冰轮满。自比无怀民，一笑得仰俯。
林泉夏日遣兴·其一
作者：林廷玉
朝代：明

长松覆云盖，蒲叶青以舒。晴光浮帘栊，晓日涵窗虚。空中罕人迹，数鸟鸣庭除。轩冕岂不贵，耽此山野居。三十功名路，梦境多忧虞。偶得尘鞅脱，方寸乃裕如。山翁隔竹篱，酒熟招我胥。团团白玉盘，满贮菖蒲菹。一醉忘身世，宁复论其馀。
林泉夏日遣兴·其二
作者：林廷玉
朝代：明

云山隔嚣喧，野兴自孤远。林幽岁月閒，万物无拘管。猿鹤随往来，鹿饱卧町疃。蹲鸱受水肥，竹萌茁林短。野老共清谈，蟹眼入茗椀。松风晚生凉，皓月冰轮满。自比无怀民，一笑得仰俯。
林泉夏日遣兴·其二
作者：林廷玉
朝代：明
体裁：古风

云山隔嚣喧，野兴自孤远。林幽岁月閒，万物无拘管。猿鹤随往来，鹿饱卧町疃。蹲鸱受水肥，竹萌茁林短。野老共清谈，蟹眼入茗碗。松风晚生凉，皓月冰轮满。自比无怀民，一笑得仰俛。
林泉拨闷
作者：林廷玉
朝代：明

屋上覆苍松，阶前茂瑶草。柴门系钓船，野径啼幽鸟。山翁睡起迟，落花红不埽。云水涵虚窗，往来浮野马。紫芝青岩上，采之动盈把。渔艇晚归来，系在柴门下。
林泉拨闷·其一
作者：林廷玉
朝代：明

屋上覆苍松，阶前茂瑶草。柴门系钓船，野径啼幽鸟。山翁睡起迟，落花红不埽。
林泉拨闷·其二
作者：林廷玉
朝代：明

云水涵虚窗，往来浮野马。紫芝青岩上，采之动盈把。渔艇晚归来，系在柴门下。
林泉杂咏
作者：林廷玉
朝代：明

六十馀年梦，尘寰万事非。苍松环我屋，黄蝶上人衣。岩薜牵风细，江梅得雨肥。花前且命酒，清咏对斜晖。远雁依萑渚，危樯度晓风。人行江路上，春在鸟声中。烟雨来天北，云霞绚海东。草衣陶靖节，揩眼看花红。
林泉杂咏·其一
作者：林廷玉
朝代：明

六十馀年梦，尘寰万事非。苍松环我屋，黄蝶上人衣。岩薜牵风细，江梅得雨肥。花前且命酒，清咏对斜晖。
林泉杂咏·其二
作者：林廷玉
朝代：明

远雁依萑渚，危樯度晓风。人行江路上，春在鸟声中。烟雨来天北，云霞绚海东。草衣陶靖节，揩眼看花红。
次廖师贤进士十日再登乌石山韵
作者：林廷玉
朝代：明

乌山还命酒，兀坐对奇峰。遇节须行乐，寻幽莫厌重。寺深松竹护，碑古藓苔封。自把犁锄足，清时学老农。
正德丁卯十月十七日寓恩平行台
作者：林廷玉
朝代：明

凯还当日费经营，三十馀年得太平。到处金旗閒夜月，谁家砧杵送秋声。黄茅瘴起浮巇巘，碧海潮来绕近城。最是一般寥落甚，晚风疏雨逗羁情。
正德辛未八月曾宿大安有诗糊粘于壁今次其韵
作者：林廷玉
朝代：明

松阴满地昼庭空，高卷朱帘许燕通。旅兴总归山色外，春光半在鸟声中。苔荒石径千家雨，花落瑶阶几树红。峭壁四时烟不断，却因何事叹飘蓬。
沙溪道中
作者：林廷玉
朝代：明

阿伧日日醉仙螺，春兴毰毸可奈何。水漫溪桥分绿远，鸟来山坞落红多。东风吹柳千村静，丽日行天六幕和。老我得归尘虑息，也随樵叟学山歌。
泉石野音
作者：林廷玉
朝代：明

小犬吠林颠，莺啼曲槛前。山深人少到，日拥野云眠。
泉石野音
作者：林廷玉
朝代：明

谢事归来早，深居远是非。雁衔秋色到，鸦带夕阳归。水落江形瘦，山高树影微。行藏宜任理，与愿不相违。
海棠
作者：林廷玉
朝代：明

道是花仙却艳妆，谁云梅聘可相方。春雨着来真有色，东风吹尽不闻香。废吟杜老牵情重，睡足杨妃惹恨长。娇艳若将閒比论，风流还合让花王。
淮安即事
作者：林廷玉
朝代：明

淮水汤汤不尽头，金城雄峙水安流。帆樯晚趁人烟岸，鸿雁冬依薍荻洲。桂馆连云迷望景，凤箫吹月蔼高楼。西风拂拂寒光薄，到处朱帘不上钩。
清溪
作者：林廷玉
朝代：明

清溪水边人唱歌，千花万花森相摩。陌上行人诧相见，欲行不行无奈何。莺忙蝶乱竞穿掠，年年惟愿春相若。天道阴晴那可知，但恐妒花风雨恶。
游圆林寺次韵
作者：林廷玉
朝代：明

萝薜门深昼亦关，红尘何路到空山。高超瀛海三千界，远隔巫峰十二寰。黄菊有情留客醉，白云无事伴僧閒。浮名衰鬓成迁逐，无补清时每汗颜。
游春
作者：林廷玉
朝代：明

日暖风香酒再携，踏春行到乱花蹊。满坡细草留人坐，到处新莺逗马嘶。野径天低云在地，湖塘雨过水平堤。玉山欹仄君休论，明日阴晴事不知。
漫兴
作者：林廷玉
朝代：明

把酒对芳春，风花能几度。殷勤劝美人，窃恐春迟暮。
灵岩寺
作者：林廷玉
朝代：明

馆娃宫变作禅扉，当日吴王迹已非。松坞尚存麋鹿在，草坡空有鹧鸪飞。砚山夜静钟千杵，泽水秋深碧四围。红日西沈鸦正宿，村前常见一僧归。
燕昭王
作者：林廷玉
朝代：明
体裁：七言律诗

三春旅寓渐秋阑，风景居然改旧观。枣柿已红霜未降，榆槐犹绿露初寒。千年燕国河山在，二世秦图草木残。易水尚存轲骨朽，奇谋空自笑燕丹。
秋兴
作者：林廷玉
朝代：明

襜褕快爽得馀凉，深觉莼鲈兴味长。归雁远投江菼暮，钓船清带渚兰香。风高海国榕犹绿，秋尽家园橘渐黄。村酒醒来还更醉，却嫌风月惹人狂。
秋日感兴
作者：林廷玉
朝代：明

风尘嗟澒洞，谁能驱三虫。乘桴涉溟渤，沧波杳难穷。念此青鬓发，忽为霜雪丛。安得从化人，驾虬游长空。
秋日漫兴
作者：林廷玉
朝代：明

粤国风光好，秋来兴味饶。雨添陂泽水，风涨海门潮。暑退尘襟涤，霜清瘴气消。几回閒拄杖，高咏过溪桥。
老将
作者：林廷玉
朝代：明

摧锋破敌手挥戈，矍铄浑如马伏波。牙帐连云屯朔漠，金笳吹月度关河。谋谟久练兵机熟，危险曾经战阵多。净却狼烟人乐业，沙场閒唱太平歌。
考槃清咏
作者：林廷玉
朝代：明

卜筑依云山，花开花还落。野猿摘木实，渴鹿饮泉壑。幽鸟日嘤嘤，蛛网悬屋角。丝瓜上墙颠，雀瓢蔓林薄。忽瞻山之阳，蹁跹翥云鹤。万物遂其生，吾心亦云若。空山无侣伴，呼酒独自酌。青楼谁家子，紫骝黄金络。云霄飞意气，千金重然诺。罗衣青岑醴，翠釜驼峰濯。檀板金叵罗，笑看红雨落。盈虚天道明，世事反今昨。一朝时势异，顿然成萧索。
考槃清咏·其一
作者：林廷玉
朝代：明

卜筑依云山，花开花还落。野猿摘木实，渴鹿饮泉壑。幽鸟日嘤嘤，蛛网悬屋角。丝瓜上墙颠，雀瓢蔓林薄。忽瞻山之阳，蹁跹翥云鹤。万物遂其生，吾心亦云若。空山无侣伴，呼酒独自酌。
考槃清咏·其二
作者：林廷玉
朝代：明

青楼谁家子，紫骝黄金络。云霄飞意气，千金重然诺。罗衣青岑醴，翠釜驼峰濯。檀板金叵罗，笑看红雨落。盈虚天道明，世事反今昨。一朝时势异，顿然成萧索。
藕花
作者：林廷玉
朝代：明

若耶溪上起微波，扑扑清香阵阵过。苍玉折残春堕梗，碎珠吹散晓翻荷。飘摇远助湘舟楫，荡漾轻传汉女歌。菡萏正开天未暑，一樽相对竟如何。
西堂杂咏次林世增隐君韵其一草履
作者：林廷玉
朝代：明

淳朴苟得趣，贲饰奚能伦。菅蒯撷为屦，飞云谁复论。朝踏清溪滨，暮拖归云村。或时礼缝掖，宁能知雁门。松坞徐徐蹈，旋辟谭羲轩。堕指步雪中，不煦东方暾。捆以给饔餐，何慕鲜醲昏。嗟嗟无怀民，俯仰俱忘言。靡丽俗所尚，质素乃本源。贤者敦浇漓，风轨凛恒存。
西湖
作者：林廷玉
朝代：明

四面山光映水光，芙蕖到处送风香。笙歌画舫无虚日，鸥鹭苍波自夕阳。衰草尚含吴惨淡，啼鹃空抱宋悲伤。看来风景真如画，那得山边筑草堂。
谒文丞相祠
作者：林廷玉
朝代：明

国破兵如万蚁屯，捐躯犹欲正乾坤。千年庙貌含生气，万古纲常寄断魂。苔衬白云封石刻，柏拖寒雨障祠门。陈词跽洒汎澜泪，天地酸心日月昏。
贫女
作者：林廷玉
朝代：明

髻鬟轻绾乱云香，每日寒窗按绣床。秪把心肠看窦女，羞将颜色说何郎。閒拈彩笔描鸾枕，笑对茅檐浣布裳。三月韶光容易过，却怜莺燕苦飞忙。
边城角
作者：林廷玉
朝代：明

夜夜榆关索莫声，西风吹散不胜情。将军雉堞龙蛇动，壮骑阴山觱栗鸣。月色凄凉寒共到，雁声嘹唳惨相并。离鸾绝谷知多少，愿得君王念远征。
送毛断事考绩还南越
作者：林廷玉
朝代：明

燕山越水望悠悠，课最承恩别凤楼。身世流年双短鬓，江湖宦迹一虚舟。孤帆细雨黄塘路，红树清霜玉硖秋。闻说石门碑未朽，凭谁千载企前修。
避暑
作者：林廷玉
朝代：明

无奈炎威侵我急，閒来扫迹遁虚空。松亭况遇连朝雨，竹坞清涵一榻风。汩汩流泉岩石上，丛丛芳桂野山中。烦襟终日凭驱遣，欹枕难禁午睡浓。
郊望
作者：林廷玉
朝代：明

晓起望郊坰，春烟几抹青。海船来港㲼，野鹜下溪汀。林麓枝巢鹊，陂塘水漫萍。渔歌依古岸，人在隔江听。
郊望
作者：林廷玉
朝代：明
体裁：五言律诗

晓起望郊坰，春烟几抹青。海船来港汊，野鹜下溪汀。林麓枝巢鹊，陂塘水漫萍。渔歌依古岸，人在隔江听。
锦衣狱卧病
作者：林廷玉
朝代：明

落魄婴三木，乾坤此病翁。擘窗看皎月，移榻避斜风。愁阵攻头白，灯光照眼红。蓬莱天咫尺，无路可相通。
阌乡秋夜
作者：林廷玉
朝代：明

枕簟凉生秋夜清，风吹庭树动秋声。碧空万里湛如水，月色满天窗外明。孤馆萧萧静如许，何处残砧闻数杵。风情月思共撩人，一种幽怀对谁语。
骊山
作者：林廷玉
朝代：明

花萼楼前百和香，伊川曲谱教宁王。朝元阁在含秋雨，天宝泉温带夕阳。灞水滔滔人共渡，秦坑落落草空荒。前朝旧事知多少，都付邯郸梦一场。
鹃啼
作者：林廷玉
朝代：明

千古哀哀望帝魂，离人枕畔不堪闻。梨花枝上三更月，几点猩红渍血痕。天津桥上君须记，叫得春归花满地。何当化作卷阿俦，哕哕德音鸣治世。
黄田道中
作者：林廷玉
朝代：明

阵阵西风吹客舟，葛衣清爽暑初收。青山两岸半含雨，绿树一江都未秋。湖海每凭辰北望，岁华无奈水东流。行藏寂寞频看镜，勋业何时愿始酬。
奉寄陈白沙先生
作者：林廷瓛
朝代：明

经年不见先生面，此日谁开后学茅。久欲传诗无净稿，更从何处解新嘲。画师纵得青山妙，一幅难量万仞高。会了方圆图学意，千年终有一人豪。
特思山
作者：林廷瓛
朝代：明

岭海撑持有此山，孤高形著两仪间。烟霞净尽人争见，风月晴和我正攀。青则芙蓉天不改，员于车盖世应难。特思时渴云霓望，便作滂沱雨一番。
丁巳秋八月望后升浙江按察佥事有感
作者：林廷选
朝代：明
体裁：七言律诗

三年踪迹寄浮槎，忽报迁官喜近家。廉访台前仍宪秩，春明门外岂天涯。间邀七里滩头月，醉折孤山水畔花。廊庙江湖随地足，周南留滞漫兴嗟。
三洲驿即景
作者：林廷选
朝代：明

行客望晴农望雨，冥冥之际得兼全。日斜百里方逢驿，雷送千峰忽洗天。稻透香花来屋下，竹添秋意到阶前。山林禦寇无良策，咸愿自今长有年。
中秋夜舟次延平对月有感
作者：林廷选
朝代：明

万里无云月满天，平分秋景自年年。人言难得此时霁，客意偏惊今夜圆。光搅故山慈母梦，影遥官舍小儿怜。寸心两地愁无计，坐听城钟起曙烟。
丹阳道中
作者：林廷选
朝代：明

疏筱垂杨荫古河，江南风景复如何。潮通天堑伤前事，路入金陵忆旧过。茅屋晓餐烟火少，石梁宵泊虎狼多。推篷起坐观星斗，击楫长吁发浩歌。
五羊江别李伯起
作者：林廷选
朝代：明

君羁逆旅我朝天，百岁心情万里船。别泪秪缘今日落，义交应与后人传。五羊江涨初逢雨，八桂峰高半着烟。謇谔相期坚晚节，服膺何必佩韦弦。
以公事之京口周李二同寅远饯
作者：林廷选
朝代：明

京口姑苏不日程，画船湘席款离情。谩惊异客如萍水，且喜同僚即弟兄。竹寺觅茶消醉渴，野僧呼酒解馀酲。夕阳孤棹龙山渚，南望长吟愧报琼。
休衙口占
作者：林廷选
朝代：明

观察承宣重，非才屡拜加。四年三易省，十梦九归家。丹笔生心火，清霜点鬓华。休衙看明月，初上紫薇花。
余友王朝纪家多荔枝兹归过期悬想有作
作者：林廷选
朝代：明

三槐堂后荔枝丛，六月累累青间红。摘浸盆池松涧水，乘馀石榻竹间风。别来几载天涯想，归去将秋树底空。胜画君家多后熟，东君留待意无穷。
保昌别王器之舟中感怀奉寄
作者：林廷选
朝代：明

百粤同巡十载前，西风逆旅共华颠。策疏董贾愁无尽，交洽朱陈老益坚。露下美人隔秋水，船头明月自青天。三山非是无仙径，缩地于今几学仙。
偶成
作者：林廷选
朝代：明

四面岚光映日迟，扁舟雨过上滩危。青山日看偏能画，白鹤来时未可骑。遣病学调囊里药，消閒自算局中棋。南还北去如萍梗，却羡林鸦恋故枝。
兰溪夜泊
作者：林廷选
朝代：明

悬枕青山驿傍溪，繁华不让浙东西。高林楼阁画图出，绕郭峰峦屏障低。桕烛迎春金字帖，香醪过夏瓮头泥。泊舟不寐思乡里，坐听滩声与鸟啼。
再怀器之
作者：林廷选
朝代：明

万金犹未到天涯，回雁风高隔九疑。乡梦偏多残腊夜，宦情应减少年时。风腥江海迟舟楫，云暗关山急鼓吹。惭愧胸中少兵甲，湘南今日系安危。
别李伯越二首
作者：林廷选
朝代：明

会面悲分手，瓜期瞬息过。一宵增感慨，万事已蹉蛇。极目悬秦望，长吟入楚歌。太微精曜在，长烛桂山萝。逆境安身药，荣名贾祻媒。君恩深雨露，吾道有薹莱。洗耳空明洞，披襟独秀台。桂枝深出地，何处不抡才。
别李伯越二首·其一
作者：林廷选
朝代：明

会面悲分手，瓜期瞬息过。一宵增感慨，万事已蹉蛇。极目悬秦望，长吟入楚歌。太微精曜在，长烛桂山萝。
别李伯越二首·其二
作者：林廷选
朝代：明

逆境安身药，荣名贾祻媒。君恩深雨露，吾道有薹莱。洗耳空明洞，披襟独秀台。桂枝深出地，何处不抡才。
北上期秀水不至
作者：林廷选
朝代：明

闻君行旆住苏台，我亦枫桥祖帐开。秋色满江将我去，烟波何地觅君来。湖山孤负诗千首，风月深怜酒一杯。欲待仙舟话畴昔，云泥隔面不胜哀。
升右都御史奉敕总督两广军务兼理巡抚愧惧有作
作者：林廷选
朝代：明

江湖廊庙竟何为，新捧纶音下玉墀。半载三迁惊数异，两藩重到讶时移。草莱枯槁须膏泽，今古勋名在鼎彝。报国寸心犹未老，粤山漓水也先知。
厓山大忠祠次陈白沙内翰韵
作者：林廷选
朝代：明

自有乾坤适此躬，断魂斜日怒涛风。身危未肯全归数，义尽由来不计功。感激江湖存一老，纲常今古系三公。厓山草木应增重，谁向钱塘觅閟宫。
吴江舟中述怀
作者：林廷选
朝代：明

放棹入吴江，瞻云思欲狂。亲闱双雪鬓，宦海一风樯。理郡知无术，忧民若有伤。微吟笑今古，渔唱起沧浪。
吸翠亭
作者：林廷选
朝代：明

刻石留题记独醒，危亭虚敞纳遥青。此中合着诗翁榻，卧看云山晚翠屏。
咏金山寺
作者：林廷选
朝代：明

天堑中分十里流，僧房长挹海门秋。无人不道金山好，有客重留玉带不。龙出晓堂云未散，蜃沈香壑气常浮。题诗先付中泠水，待我登临酌满瓯。
哭外舅
作者：林廷选
朝代：明

千里间关订会期，别来那拟死生悲。危楼明月闲山影，老圃清霜旧菊枝。坦腹愧非王氏子，招魂哀寄楚人辞。昨宵舟泊澄潭下，白发苍颜入梦思。
哭表兄郑孔善
作者：林廷选
朝代：明

未献河东赋，先为泉下行。事姑如奉母，养弟莫过兄。闻讣千山隔，招魂万古情。空阶明月夜，疑听诵诗声。
喜过衢州
作者：林廷选
朝代：明

思归常恨翼无双，舟过三衢思已䧏。脩竹莺声来半枕，乱峰云气入朝窗。山行五日瓯闽地，水历千滩长乐江。江上故人留话旧，白鱼香稻酒盈缸。
喜过衢州
作者：林廷选
朝代：明
体裁：七言律诗

思归常恨翼无双，舟过三衢思已降。脩竹莺声来半枕，乱峰云气入朝窗。山行五日瓯闽地，水历千滩长乐江。江上故人留话旧，白鱼香稻酒盈缸。
宿武夷宫
作者：林廷选
朝代：明

踏月呼开竹下扉，羽人云是旧令威。茗煎龙井残年雪，蔬摘狮峰绝顶薇。身在十洲遣世累，梦游九曲挟仙飞。洞门忽报金鸡唱，催上青骢度翠微。
寄杭州别驾卲锡之
作者：林廷选
朝代：明

萍梗相逢聚一堂，清忠相许鬓毛苍。仙舟待醉梅江月，驿骑常驰荻渡霜。曾学少年忘戏谑，谁知中路转参商。赠行愧乏阳关曲，越水吴山思渺茫。
寓武进呈二教陈孟广先辈
作者：林廷选
朝代：明

鹏抟早击海门秋，偶失东隅志未休。倾盖满斟燕市酒，之官同买潞河舟。江山得句时赓唱，雪水烹茶日献酬。此别悠悠已三载，相逢不觉话绸缪。
对策
作者：林廷选
朝代：明

衮冕临轩物象熙，周家多士集彤墀。才非贾谊宁须哭，直似刘蕡亦受知。天䘵云烟浮笔砚，蓬莱日月丽旌旗。敢云身在层霄上，忘却灯窗昔下帷。
寿母
作者：林廷选
朝代：明

初度年年菊正黄，预倾仙酝献高堂。常时梦里惊衰老，今日樽前喜寿康。七十人生能有几，三千里外不遑将。由来令德宜遐福，还见沧溟遍植桑。
尚达斋招饮状元峰
作者：林廷选
朝代：明

一望穷千里，高登鳌顶峰。海门东际阔，山势北来重。鸡犬蓬瀛近，烟霞梵刹逢。出云红日在，老眼更从容。
平乐候王器之来巡适阻风迟行亲友情钟竟夕不寐赋此以迓
作者：林廷选
朝代：明

江水淊淊南注急，天风故故北来狂。谁怜孤馆扁舟客，只尺相望万里长。
平乐行台筹用兵给饷有怀和前人壁间韵
作者：林廷选
朝代：明

荡荡尧天化日长，愿垂蔀屋照逃亡。朝钲暮鼓时多难，青草黄茅地半荒。湖海有心驰北阙，经纶无术起南阳。晚山环翠清人骨，载咏皇华第几章。
庚子秋予将赴春官友人王朝纪出扇间梅索题赋以寓别
作者：林廷选
朝代：明

江南佳实登庙廊，托根暂向李桃场。包涵元气百万斛，散作大地先春香。往时卧雪篷窗底，疏影横斜上窗纸。开窗疑是故人来，相思咫尺如千里。一枝曾寄重南金，相期不改岁寒心。朅来披拂丹霄路，倍忆清标与神遇。山林聚首重有期，人意花香只如故。樽酒花前慰别情，翠禽声底月三更。长安春物遥相待，预订星溪鸥鹭盟。
延平别叶廷玺兼呈张伯章黄守正时同年同外补伯章南海守正揭阳廷玺高安予则高安也
作者：林廷选
朝代：明

宦游南北叹飘蓬，回首君门亦几重。胜会琼林三日宴，离愁剑浦五更钟。子惭处断非苏颂，子去循良继曾恭。台谏于今多外补，暂时分手复相从。
建溪舟中
作者：林廷选
朝代：明

山行牢落忆舟栖，水涸程脩意转迷。乱石激流溪曲折，閒云横岭树高低。月斜篷竹疏萤度，风静沙汀独鸟啼。卧看星河占夜彻，更无茅店一声鸡。
怀窗友张孟父
作者：林廷选
朝代：明

剑气藏山未出铦，青灯夜雨共齑盐。笑谈喜见陂千顷，别梦愁分月半帘。江远天边孤屿小，雪深门外数峰尖。阳春欲和频须寄，白雁江鳞久已淹。
憩袁州宣风镇公馆
作者：林廷选
朝代：明

孤馆萍乡路，寥寥称客情。鸟声喧日午，山色荡春晴。不饮愁偏积，无言意自生。西巡尚千里，极目瘴烟清。
挽提学丰城游公
作者：林廷选
朝代：明

七闽山斗失瞻依，春雨芹香报德祠。面命不忘青眼意，心丧犹系白头思。谁人已许心中剑，独我来观冢上碑。载仰龙光堪顿首，断厓烟树倍凄其。
望罗浮次提学潘孔修行台壁间韵
作者：林廷选
朝代：明

四百峰头长是春，登临未暇愧尘轮。芙蓉朵朵霞光粲，梅树重重月色新。翠羽有情啼觉梦，丹砂无路觅通神。后游直欲跻金璧，渺海凌霄快我人。
桂林夜怀器之将别
作者：林廷选
朝代：明

仕路追随别有因，平生倾倒更谁亲。良宵咫尺如千里，嘉会蹉跎又五旬。揽辔恰逢多事日，折梅同忆故园春。只愁江上孤舟别，明月清风冷煞人。
桂林行台四山皆几席间清奇峭拔名重天下诚不诬也民事多艰不遂登眺瓜期得代对景惘然
作者：林廷选
朝代：明

桂山奇峭世间无，日日当窗见画图。排去离愁忘岁月，助来吟兴遍江湖。空岩花木青黄间，叠石莓苔紫翠腴。也被山灵嘲我俗，宁拚半昼狎樵夫。
次衢州寄余常山
作者：林廷选
朝代：明

宦海暌离亦几年，浮云流水两茫然。独怜鲍叔偏知我，谁念中牟尚滞贤。明月野航千里梦，清风高馆一鱼悬。相望咫尺犹凭雁，寄取江东渭北联。
次陈晋庵大参蓝屋驿壁间二律韵寓怀兼柬茹兵备
作者：林廷选
朝代：明

侵晓驱驰乘月明，惯听松籁杂泉鸣。云山满目客非远，禾黍一秋农有成。卖剑买牛知俗易，朝征暮敛为心惊。停驺地僻逢迎少，坐与沙头鸥鹭盟。
泊兰溪
作者：林廷选
朝代：明
体裁：七言律诗

县枕青山驿傍溪，行踪已遍浙东西。高林楼阁画图出，绕郭峰峦屏障低。桕烛迎春金缕字，香醪过夏瓮封泥。泊舟不寝思乡切，坐听滩声并鸟啼。
泊水口
作者：林廷选
朝代：明

黄田南下刺归航，江水无声石不刚。偶语乡人情自洽，乍看榕树意偏长。山花有意当杯落，沙鸟如知笑客忙。望隔家林三百里，梦魂前夜绕高堂。
游建宁西观赠碧虚道人
作者：林廷选
朝代：明

垂帘踪迹混沈冥，偶话乡尘亦细听。龟伏药畦机已晤，鹤惊松露梦初醒。呼童拾栗供茶果，索我题诗记竹亭。解道宦情随处好，古今浓淡付空青。
游西峰别月峰上人
作者：林廷选
朝代：明

几载怀山今昼游，老僧相见意绸缪。独迎翠竹云边路，共听寒松石上流。柏子飘风来客坐，桂花分露入茶瓯。宦情未入道情减，袛使东林猿鹤愁。
游金山寺不果
作者：林廷选
朝代：明

几度经过忆胜游，风波世事阻扁舟。山当下上江心处，水望东南天尽头。玉镜台前看宝䯻，芙蓉叶下卧龙虬。昨宵梦得麻姑信，海外于今只九洲。
溧阳道中
作者：林廷选
朝代：明

阳羡才过又溧阳，郊墟桃李似苏常。金陵地近云霄上，天目山高牛斗㫄。积雨空林归杜宇，小溪新水浴鸳鸯。五年前是春明客，今日江湖叹野航。
溧阳道中
作者：林廷选
朝代：明
体裁：七言律诗

阳羡才过又溧阳，郊墟桃李似苏常。金陵地近云霄上，天目山高牛斗旁。积雨空林归杜宇，小溪新水浴鸳鸯。五年前是春明客，今日江湖叹野航。
潮州会胡允承佥宪喜而有作兼柬丁师孟大参皆旧同寅
作者：林廷选
朝代：明

川经脩阻陆崔嵬，诖误无端念已灰。秪为疾趋御史节，谁知良晤故人杯。登临韩庙求遗草，拜读苏碑扫积苔。醉话青山云水窟，谁闻海外更蓬莱。
玉山公馆感旧次陈希白大参留题韵
作者：林廷选
朝代：明

三十年来长作客，起曾寓此月嘉平。一时人物知何在，竟夕羹墙梦不成。雨近重阳添旅思，天连浙水漫王程。纵教白首江湖上，欲报君恩罄我生。
生日述怀
作者：林廷选
朝代：明

白首惭叨将相权，又逢生日倍潸然。玺书褒及连三世，花甲周来忽二年。双阙有情悬凤翼，百蛮何幸息狼烟。乞归未沭覃恩许，清梦频频绕竹田。
用前韵送秋官林待用谪滇南
作者：林廷选
朝代：明

缄默场中独犯颜，滇池万里肯辞难。雷州司户嘲誇大，潮郡昌黎学挽澜。触目炎凉随地遣，到头夷险且怀宽。碧桃红杏沾天日，松柏风光耐岁寒。
疏池
作者：林廷选
朝代：明

数亩荒塘草阁东，疏时恰与我相逢。新涵坊署重重影，旧映云林面面峰。莲自池中穿作藕，鱼因雨后化为龙。捐躯莫报君恩重，还负垂纶倚水松。
登虎丘千顷云和聂大年韵
作者：林廷选
朝代：明

风日清时憩此亭，吟眸望入碧云屏。金精既散虎文炳，剑水空藏龙气腥。张祐集中诗寡和，生公台下法谁听。凭栏不尽登临兴，独喜桑麻四野青。
登钓台
作者：林廷选
朝代：明

扪萝踏破半空云，吴越低垂杳霭滨。物外烟霞有真意，人间歧路自浮尘。客星天澹龙归远，夜月江空鹤唳频。篙子不关今古事，一帆风正促前津。
神泉小舟中怀湖广亚参长汀钟舜臣寄以嘲之
作者：林廷选
朝代：明

神泉北上濑千湾，昔日先生此往还。尽敛风棱宿烟水，长舒愤懑眺江山。济川输与篙师巧，到岸翻思宦海艰。九曲棹歌明月夜，何由同扣紫阳关。
竹崎阻风
作者：林廷选
朝代：明

千里江湖渺归兴，须臾风雨滞还期。山林燕雀啁啾里，舟楫鱼龙出没时。泊岸行吟长叹息，倚闾颙望更惊疑。此时无酒消诗渴，遥指云林买荔枝。
膺召上京师
作者：林廷选
朝代：明

登仙人已笑班生，又捧徵书愧复惊。山水窟中消宦况，雪梅香畔促王程。欲酬天地四方志，安得心胸数万兵。君相明良劳吐握，白头何幸赞升平。
舟次宜兴有怀
作者：林廷选
朝代：明

一棹朝常暮至宜，萍蓬踪迹本无期。太湖东望如彭蠡，阳羡西瞻似武夷。柳色才匀莺啭候，芦芽犹短雁归时。思乡日月愁肠断，消遣惟凭四韵诗。
舟次钱塘写怀
作者：林廷选
朝代：明

高堂违色养，薄宦滞功名。几载归闽梦，今朝到越程。山环晴见喜，涛怒夜闻惊。此际倚闾望，应思中路征。
茶洋别行人何继善同乃弟继周之任
作者：林廷选
朝代：明
体裁：七言律诗

聚散真成水上萍，沙头立马望双旌。皇华载喜兼常隶，伐木那堪续渭城。几处梅花寒腊尽，数程桑梓暮云横。一觞且醉车傍酒，桂岭燕都万里情。
茶洋别行人何继善同乃弟继周之任
作者：林廷选
朝代：明

聚散真成水上萍，沙头立马望双旌。皇华载喜兼常？，伐木那堪续渭城。几处梅花寒腊尽，数程桑梓暮云横。一觞且醉车傍酒，桂岭燕都万里情。
衡阳冒雨至祁阳宿山铺口占
作者：林廷选
朝代：明

衡阳才过又祁阳，马首山花不断香。吏徙行庖依叠石，氓窥驻节在深篁。扫云随处成高卧，冒雨从人笑独忙。欲寄音书数千里，峰前回雁未南翔。
赐宴
作者：林廷选
朝代：明

诏下蓬莱第一宫，琼林与宴九州同。入唇醴酒流霞紫，压帽宫花借杏红。自是明良千载遇，勿虚图报寸心忠。醉归还向长安道，灯火笙歌玉骆骢。
赓嘉定二教林克清见寄
作者：林廷选
朝代：明

光华上国展初观，野水晴山柰别难。宦海偏逢乡曲好，黄堂祗似泮宫寒。诗将写景肠犹涩，酒欲开怀量未宽。一岁相过无两度，清风明月付谁看。
赠张元器宪副复职还浙
作者：林廷选
朝代：明

归棹飘飘岊水涯，途歌犹颂老贤司。璠玙涤去苍蝇点，松柏依然翠黛姿。饯有群英争载酒，囊无馀赆只留诗。太湖风月宁须买，岁晚心期付钓丝。
过五羊有感
作者：林廷选
朝代：明

三年梦绕五羊津，重到秋风起白蘋。在昔繁华付流水，而今寂寞问苍旻。沈鱼过雁皆知我，碧海丹山自可人。为语贪泉何日竭，庶令清惠泽斯民。
过仙霞关柬林应瑞同行八韵
作者：林廷选
朝代：明

何年穷地轴，此路接天梯。南北江湖远，高深象纬齐。云腥龙出洞，苔破鹿行溪。野渡无人问，荒林有鸟啼。杏花村不见，茅店月空栖。午憩临飞瀑，宵征听早鸡。帝阍尘外杳，乡国望中迷。一笑逢知己，风烟谩品题。
迎养
作者：林廷选
朝代：明

慈亲六十八春秋，三载堂前只梦游。瞻舍孤云常在目，怀儿白雪易盈头。小孙可伴板舆戏，薄俸聊充菽水羞。闽海吴江天咫尺，东风期买芋原舟。
还山柬诸故人
作者：林廷选
朝代：明

自离猿鹤寄鱼笺，不到林塘已五年。眼见青松长出涧，手移红藕盛开莲。良朋争载山中酒，俗客招营郭下田。一日得閒思畅饮，白头闾里几人还。
还朝以戎功受赏加俸感愧有作
作者：林廷选
朝代：明

观风无补愧台端，叨沐恩波似海宽。只绮文浮神豸角，千金色借雪花团。树功自信非干赏，增䘵何妨未徙官。自古明良难际遇，到头宁负寸心丹。
进表朝下口占用李卲伯赠行韵
作者：林廷选
朝代：明

江湖三载忆长安，此日应怜会遇难。玉帛万方朝阙下，紫微中夜现云端。欢呼寿祝乾坤久，锡赉恩涵雨露宽。归到掖门烟树里，乳鸦啼断晓霜寒。
进贤道中有怀
作者：林廷选
朝代：明

停车徙倚倦逢迎，去路悠悠趁晓晴。霜滑危桥惊马足，月明孤枕候鸡声。丝纶简付今时迈，耳目叨居古里行。知己相逢重相祝，风霜台上务宽平。
述閒
作者：林廷选
朝代：明

忙时偶尔习閒身，懒泊城濠去问津。一日无诗难脱俗，通宵不寐为怀人。船头水净胡僧眼，云外山含西子颦。弄水看山成癖处，因悲案牍久劳神。
送佥宪包好问服阕之京
作者：林廷选
朝代：明

三年血泪移风俗，百岁功名岂为家。话别芙蓉花外雨，梦随沧海日边槎。知心不谓交深浅，处世谁论调正哇。传语西台旧同辈，洞源犹未变桑麻。
送寅长刘汝玉器子景还家
作者：林廷选
朝代：明

画舫超宗别，黄堂谢凤愁。几年孙户闭，一旦曾宫游。棘寺乘龙日，京闱擢桂秋。捷音须早寄，天阔雁悠悠。
送常山尹余宗美考绩之行
作者：林廷选
朝代：明

夫子襟怀瑩雪霜，洵宜政事与文章。鸣琴已恊阳春调，飞舄行依日月光。花县民思今召父，杏园人识旧仙郎。朝阳正尔梧桐盛，枳棘焉能滞凤皇。
送常山尹余宗美考绩之行
作者：林廷选
朝代：明
体裁：七言律诗

夫子襟怀莹雪霜，洵宜政事与文章。鸣琴已恊阳春调，飞舄行依日月光。花县民思今召父，杏园人识旧仙郎。朝阳正尔梧桐盛，枳棘焉能滞凤皇。
送张都阃擢任闽中
作者：林廷选
朝代：明

方面官高武并文，南藩新擢北将军。鸳行向晓辞宫跸，龙节迎薰静海氛。王旅时平须养锐，君名年少已超群。登堂见礼因知德，喜为云台致策勋。
送总督闵都宪擢南曹司寇
作者：林廷选
朝代：明

筹边楼上坐春风，忽睹登仙别意浓。在昔伏波称马洛，于今司寇擢夔龙。锦衣昼领高堂趣，黄菊秋呈老圃容。经济有怀论不尽，金陵云树绕千重。
送黄义庵还闽
作者：林廷选
朝代：明

半生宦辙接清游，前是苏州后越州。桃李满门閒即乐，江湖驰阙远还忧。别愁晚浦闻鸣雁，归趣晴沙对懒鸥。试问六平旧同馆，白头林下几人休。
锡山舟中呈同年吕宜中期游龙山惠泉不果
作者：林廷选
朝代：明

两岸垂杨覆画船，相看况复有同年。眼前山水诗题遍，江上风花酒兴牵。鸟解人情啭溪树，棹歌渔乐隔汀烟。龙峰笑我尘缨者，何日能閒酌惠泉。
长安步月歌柬同年郭仲升暨林利用利芳昆仲
作者：林廷选
朝代：明

辛丑孟秋望前日，淫雨开晴月初出。玉堂公子难弟兄，见月呼邀话乡邑。郭君有道况同年，相逢逸气俱飘然。剧谈爱月不忍散，褰衣步近龙楼前。龙楼倚空全受月，十二云梯高突兀。散影长安白玉街，流辉汉代黄金阙。俄闻玉漏传初箭，宫柳梢头月行渐。秋风次第折天香，嫦娥犹识书生面。相随迟迟如有情，壮心对影还自惊。去秋见月闽山下，今宵见月长安城。浮生安得长相遇，惟有月明一寰宇。他年宦辙各东西，见月还思旧游处。
闻同寅李仁仲少参往南安至赣不得一叙口占留别兼东陈宗之大参时宗之有庆贺之行
作者：林廷选
朝代：明

分司君复到梅关，我昨岭南归路漫。六十重临江浙去，一杯难尽渭城欢。闾阎土俗须明告，屏翰勋劳愧素餐。缅想矩庵天上至，比邻风月赏春盘。
阻水昭平同佥宪陈文用赋
作者：林廷选
朝代：明

昭州南下接梧浔，民苦群夷岁屡侵。令肃柳营旗旆偃，诗成莲幕酒杯斟。雨深湍恶迟行色，花落鸠啼碎客心。我爱干城人赳赳，未闻罝兔在中林。
除夕写怀呈邵钖之通守
作者：林廷选
朝代：明

吏散黄堂静，惟闻爆竹声。一宵寅卯岁，两地别离情。懒怕官常责，贫添梦寐清。壮吟悲往事，知己费推？。
除夕写怀呈邵锡之通守
作者：林廷选
朝代：明
体裁：五言律诗

吏散黄堂静，惟闻爆竹声。一宵寅卯岁，两地别离情。懒怕官常责，贫添梦寐清。壮吟悲往事，知己费推�。
除夕写怀呈邵锡之通守
作者：林廷选
朝代：明

吏散黄堂静，惟闻爆竹声。一宵寅卯岁，两地别离情。懒怕官常责，贫添梦寐清。壮吟悲往事，知己费推𢋫。
除夜宿建安行台与同寅滕吉甫同年杨恒叔话别
作者：林廷选
朝代：明

桑梓未离千里远，年华又逐一宵除。客心滴碎灯前雨，乡梦啼残柏上乌。终古功名垂宇宙，半生踪迹遍江湖。多君二仲能相慰，醉和阳关击唾壶。
题徐嘉兴扇画梅赓屠大理韵
作者：林廷选
朝代：明

羌笛悲残曲，含章忆素英。关情使君阁，诗雪夜同清。
题海珠寺
作者：林廷选
朝代：明

出郭招提两岸平，画船来往寄閒情。海中宝地一珠小，槛外澄江双练明。夜月频观蛟女泪，早潮常杂梵僧声。此身欲借凉飙便，直作蓬莱阆苑行。
题督舶尚公府藏陈大亨云山图
作者：林廷选
朝代：明

春云飞尽见青山，茅屋萧萧草树间。济渡无人横野艇，携筇有客访柴关。五湖烟景应非远，三径风流似可攀。笑谢西园天上侣，披图宁许寄投閒。
题督舶尚公閒庭晚翠
作者：林廷选
朝代：明

双干盆松积暝阴，绿云帘幕画堂深。枝横远讶苍龙舞，风撼浑疑夜鹤吟。流响静含天籁发，后凋应有岁寒心。明公对此堪娱目，不让秦封数百寻。
饶平神泉小舟中
作者：林廷选
朝代：明

平生足迹半天下，今日偶逢行路难。锦里野航无更窄，真人莲叶有馀宽。夕阳峰势迎秋峭，深夜潭光映斗寒。一片短篷何障碍，尽收清景足诗坛。
挽沙洪
作者：林弁
朝代：明

书帷夜掩残灯落，笔冢寒封宿草深。到处忍看馀迹在，卷中题字值千金。
秋兴
作者：林张枢
朝代：明

百战关河血未消，将军谁是霍嫖姚。中原版荡悲周室，西楚纷披属汉朝。甲帐珠帘非昨日，玉楼金屋丽层霄。兵麾满眼归无处，愁绝秋风柳万条。
送友之戎幕
作者：林张枢
朝代：明

金吾上将开东阁，白发参军起曲阿。严武故人唯杜甫，马周知己独常何。龙蛇久斗缠兵甲，鸿雁高飞避网罗。慷慨平生两行泪，哀时更比别离多。
丁酉九日次徐梅所知司座主韵
作者：林弼
朝代：明

四时清景惟秋九，斗酒何妨诗百首。苍苍白露满蒹葭，淅淅凉风动榆柳。一年佳景惟重九，晋代风流谁踵后。野萸垂紫映华簪，篱菊开黄出丰蔀。归田未许游宦人，登山喜得论文友。季鹰江上足莼羹，陶令山中有松酒。人生自古贵适意，尘世于今几开口。劝君西风一百觞，祝君南山千万寿。丈夫气岸在云霄，为我胸怀洗堆阜。
丁酉元旦
作者：林弼
朝代：明

海气苍茫曙色低，扶桑枝上听天鸡。光摇旗旐龙蛇动，班簇衣冠鹓鹭齐。重译来庭通桂海，中兴有颂勒浯溪。老翁喜见丰年兆，自典春衣酒满携。斗杓入夜指东寅，雨脚凌晨洒瘴尘。北阙天高先见日，南州地煖早知春。独怜丹屿思归客，曾是琼林锡宴人。江海此身强健在，何妨鱼鸟日相亲。
丁酉元旦·其一
作者：林弼
朝代：明

海气苍茫曙色低，扶桑枝上听天鸡。光摇旗旐龙蛇动，班簇衣冠鹓鹭齐。重译来庭通桂海，中兴有颂勒浯溪。老翁喜见丰年兆，自典春衣酒满携。
丁酉元旦其二
作者：林弼
朝代：明
体裁：七言律诗

斗杓入夜指东寅，雨脚凌晨洒瘴尘。北阙天高先见日，南州地煖早知春。独怜丹屿思归客，曾是琼林锡宴人。江海此身强健在，何妨鱼鸟日相亲。
万年欢·赠别陈都事
作者：林弼
朝代：明

问讯东君，又何事、一岁一番归去。杜宇声中，撩乱落花飞絮。漫向江头凝伫，想无计、可能留住。江亭上、况有离人，不禁千种愁绪。还思泽国风尘，更谁能、草檄名重藩府。旧业都荒，茅屋稻田瓜圃。说与风流谢傅，且休把、云山自许。应回首、人在丹霞，满庭榕叶莺语。
三衢程君璋氏访友临漳将归赋此以赠
作者：林弼
朝代：明

三秀峰前采玉芝，高怀遥与白云期。江山满目荆州赋，风雨连床杜曲诗。万里沧波鸥浩荡，一庭芳草燕差池。归来城郭人民换，任烂长柯且看棋。
上佥宪代林伯永作
作者：林弼
朝代：明

熙朝右文德，风纪资儒臣。治效良在兹，慎选惟其人。君侯西州彦，风起南海垠。壮图邈云汉，素学存经纶。白日勤继晷，青云思致身。三献蓬莱赋，一跃龙门鳞。游鲲待风举，蛰蠖须雷伸。名登金榜晓，宴锡璚林春。荣禄一以厚，所思在泽民。黄堂重判笔，剖擿如有神。薇垣飞举早，枫阙承恩新。拥节谢西楚，驱车入南闽。阳和蔼寒谷，明月当秋旻。既揽范滂辔，复埋张纲轮。遂令驽骀质，获望骐骥尘。菲菲蘅与杜，采采漳水滨。芳菲未盈尺，聊以抒微恂。高台有寒柏，广庭有长椿。持此一寸草，千载报君亲。
上美叔知司
作者：林弼
朝代：明

峨峨紫芝山，汤汤柳江水。嶷嶷陈知司，长材抱奇伟。华裾粲云霞，芳佩袭兰芷。种薇山之椒，栽莲水之涘。莲香秋益清，薇花晚逾紫。草檄疾何痊，出奇敌自靡。艰难政需贤，通济况如子。行当振家声，庶以光世美。高步登云霄，奋身脱泥滓。勿著从仕衫，愿听尚书履。
中秋玩月二首
作者：林弼
朝代：明

见月令人写百忧，况逢良夜半三秋。星河有路通蟾阙，云海无波涌蜃楼。老桂一枝容手折，仙槎万里谩神游。清光莫照干戈地，忧国诗人易白头。风雨良宵大半妨，清秋此日对团光。百年几度见明月，千里相思在异乡。按曲双鸾回素羽，掠舟孤鹤振玄裳。乾坤光霁今还兆，好献瑶池万寿觞。
中秋玩月二首·其一
作者：林弼
朝代：明

见月令人写百忧，况逢良夜半三秋。星河有路通蟾阙，云海无波涌蜃楼。老桂一枝容手折，仙槎万里谩神游。清光莫照干戈地，忧国诗人易白头。
中秋玩月二首其二
作者：林弼
朝代：明
体裁：七言律诗

风雨良宵大半妨，清秋此日对团光。百年几度见明月，千里相思在异乡。按曲双鸾回素羽，掠舟孤鹤振玄裳。乾坤光霁今还兆，好献瑶池万寿觞。
丰城呈王熙阳太史
作者：林弼
朝代：明

昔年曾说张雷剑，此日同来李郭舟。访古已知神物合，暂时且为故人留。云收日脚千山暮，风送江声五月秋。回首旧游如梦寐，延平十里故津头。
临江
作者：林弼
朝代：明

柳外楼台入翠微，水边箫鼓荡晴晖。樟江雨涨鱼新上，皂阁云生鹤共飞。诸老尚留诗卷在，此身未逐钓船归。蓬窗吟罢还成醉，蜜酒初香玉笋肥。
为张叔同题江城送别图
作者：林弼
朝代：明

双剑江头春水生，浦云村树总关情。观图忽忆曾游处，倚棹渔村听笛声。
为王彦举题听雨轩图
作者：林弼
朝代：明

山窗酒醒梦魂清，竹外松边点点鸣。蒲涧寺前千尺瀑，都随黄叶作秋声。
为袁能伯宪使题墨竹
作者：林弼
朝代：明

亭亭玉节拂云霄，坐觉清风瘴雾消。拟奏钧天筒十二，虞廷此日听鸣韶。
书吕诚夫进士金环诗后为萨达道同年赠
作者：林弼
朝代：明

皇帝二十载，盗起东南隅。蘖芽既不剪，滋蔓遂难图。荆吴虎兕逸，闽粤狐鼠呼。萨君济时彦，昂昂千里驹。誓为国讨贼，愧死偷全躯。投彼三寸管，执此丈二殳。辕门上筹策，幕府参谋谟。孤军悬深入，杀气塞盗区。外无蚍蚁援，势失事已殊。攒肤交逆刃，十死复九苏。从容就绁缚，谈笑视刀玞。酷刑曾未施，晼晚日已晡。夜深忽作梦，玄甲神丈夫。示以金环兆，惊寤悲喜俱。神骥忽解絷，文雉初脱罦。山空霜月寒，凛焉骇狂奴。迷途若或指，独行若或徒。始知忠义士，实藉神明扶。生还偶得遂，壮节终不渝。反侧赖安奠，强梗随诛锄。吕侯好奇者，作歌为扬揄。愿持献天子，载剖旌功符。
书罗彦周画扇
作者：林弼
朝代：明

流水高山独抱琴，挐舟有客识弹心。小楼一曲猗兰操，黄叶西风秋满林。
予友李君弥卜居东郭翛然自乐钱君孟道为作图题曰东郭独隐索余赋诗便为书此
作者：林弼
朝代：明

东郭先生爱幽独，茅堂门对碧山春。溪旁展席寻鸥伴，松外开窗与鹤邻。浅水稻田环绿绕，轻风花馆落红新。劳生扰扰知何用，汀树川云入梦频。
予游武夷道经三山买舟西禅浦值晚雨投宿山寺中寺僧杞岩义刚曲相款接因书此诗以證后会
作者：林弼
朝代：明

江雨萧疏山日阴，蹇驴有客入禅林。老僧能叙三生话，游子空悲千里心。野鸟啼来山竹裂，洞龙飞去水云深。多情九曲溪头月，何夜相从抱玉琴。
五月上日奉陪梅所知司子实大尹洎诸友会于黄氏读书亭分韵得日字
作者：林弼
朝代：明

积雨豁新霁，清和美风日。幽草萋以繁，嘉树荡初密。危亭肃清敞，盛集任真率。豪饮徂徕六，能文建安七。兰香袭佩纕，竹色映书帙。于焉憩尘劳，聊以慰烦疾。僶俛曳长裾，慷慨投巨笔。役役著衔马，沾沾处裈虱。但愿尊有酒，此生醉中毕。君看彭泽翁，有田惟种秫。
人日
作者：林弼
朝代：明

皇天调光霁，野宇遍清明。风岸初舒柳，杨林欲啭莺。升平应有象，边报永无惊。野老忧心释，诗成酒满倾。
仙人谣次达道鉴录韵为一笑之戏
作者：林弼
朝代：明

仙风吹云散琼香，玉轮轧露融素光。霓裳飞动金玲珰，一声惊起鸾凤翔。芙蓉池上西风早，青鸟无音天窅窅。翠光浓入秋水寒，黛痕浅与春山老。千年蟠桃几开落，三偷奈此小儿恶。綵丝未断尘俗缘，黄金空铸相思错。君不见有虞帝子来潇湘，洞庭水绿梧山苍。泪痕有尽愁思长，向来斑竹多秋霜。
代上人赋当字
作者：林弼
朝代：明

尘居苦喧嚣，禅房爱清旷。及兹淹信宿，俗虑俱涤荡。是时仲冬秋，南天寒未壮。微云忽已收，薄霜犹可望。从席罗嘉蔬，开樽出清酿。惟应效真率，安用学排当。形忘饮颇狂，耳热歌自放。诗成一绝倒，琴罢倍惆怅。淳音风雅前，古调羲轩上。哇淫杂桑濮，雉雊牛鸣盎。愿言复心声，千载起沦丧。
代赠洪氏设斋供
作者：林弼
朝代：明

群山东骛如飞龙，文山孤峙高凌空。绿水环绕青芙蓉，中有贝阙蓬莱宫。华光五帝游法窟，四月八日参前佛。一天花雨散曼陀，满地香云霭祥霱。山前车马杂遝来，绮罗十里红紫堆。多君倾橐具清供，春风士女欢颜回。须知作善神所福，果报儿孙今可卜。要将事业继三洪，岂但芳名在乡曲。
代赠陈仲福兰盆会首
作者：林弼
朝代：明

人生在穹壤，百行孝最先。墨氏知所本，尤见心同然。葬亲厚夷之，救母哀目连。陈君有妫裔，至孝绍前传。首倡报亲会，心诚供佛筵。金盘浮赭果，玉盆吐青莲。遂令蚩蚩氓，罔极思昊天。结草念春晖，荐菊悲寒泉。颍人善锡类，曾子幸归全。矧兹履霜露，畴能效埃涓。感君纯笃心，涕泗皆潸然。名教力以植，乡闾化斯宣。瀰瀰漳江水，峨峨霞山巅。仁者必有后，努力希世贤。
伏波台
作者：林弼
朝代：明

驿外秋山翠一堆，将军玉帐此曾开。大江如月回云阵，古塔凌空护石台。万里戈船馀薏苡，千年铜柱委莓苔。多情惟有营前柳，岁岁春风入树来。
伏波庙
作者：林弼
朝代：明

南征昔日此登临，遗庙空山尚至今。万里风云常惨澹，千章松桂自萧森。麒麟安用丹书像，薏苡难诬清白心。愁听乌蛮江上笛，夕阳一曲武溪深。
倚李伯康使君韵
作者：林弼
朝代：明

铁瓮城南飞羽檄，钱塘江上趣琴装。梅花有句留山驿，薏苡无珠出海乡。饭白邻僧供火米，蛎肥溪友荐霜房。归来细说闾阎事，月满薇垣夜正长。
偕洪元质游南岩
作者：林弼
朝代：明

紫云邀旆出城南，风物依依真诰岩。山石滑人行䠥？，野禽怪客语咕喃。秋江远水生葭苇，落日凉风舞桧杉。晚对屏前吟未稳，不知空翠湿青衫。
偕洪元质游南岩
作者：林弼
朝代：明
体裁：七言律诗

紫云邀旆出城南，风物依依真诰岩。山石滑人行蹩�，野禽怪客语咕喃。秋江远水生葭苇，落日凉风舞桧杉。晚对屏前吟未稳，不知空翠湿青衫。
傅子敬之浙西宪副
作者：林弼
朝代：明

圣朝司宪重才华，况复三吴近帝家。右掖清风生桂树，西湖新雪到梅花。府中此日逢联璧，天上何年共泛槎。具庆高堂多喜气，绣衣綵服照晴霞。
元帅观公平寇诗
作者：林弼
朝代：明

元受天命，率土悉臣。三陲晏帖，孰谓凶人。闽徼之绝，横生矛橐。大肆群疑，将吮民血。猬锋螳斧，推威过隅。蚁聚乌合，至于我郛。锦股红首，跳踉呶吼。谓此孤墉，可以计诱。桓桓观公，实维分藩。奋臂一呼，貌虎髯掀。公曰勿暴，以骇我师。猛兕在柙，半就枭夷。逆酋匪茹，悉众来赴。修我戈矛，我备以豫。盗未至郊，士已越关。载战载捷，如飞如翰。争先逐北，狼疐驽踣。戎府大开，以受讯馘。盗之方炽，我民无所。盗之既平，我民安堵。如枯而苏，如涸而濡。孰生我人，公仁之敷。公曰噫嘻，匪予之勋。皇仁远届，帝德好生。民食而祝，我公之粟。民居而思，我公之屋。愿公寿康，登庸广堂。匪泽一郡，式福多方。狂斐小子，幸际燕喜。爰述诵言，遂歌泮水。
兰雪轩
作者：林弼
朝代：明

崇兰被堂下，积雪满墙阴。以彼洁白姿，契此贞固心。芳馨曾不改，凛洌信能任。君子尚贞白，轩居幽以深。因之发清啸，起坐弹鸣琴。一弹猗兰曲，再鼓白雪吟。萧艾纷盈室，尘土遮满襟。愿子留深意，千载返淳音。
再次林茶溪经历韵奉姚省吾博士
作者：林弼
朝代：明

笑解腰间老太阿，半生事业总虚过。归来元亮存三径，安乐尧夫有一窝。浊酒盈缸春可漉，清诗满袖夜犹哦。东风似劝山翁醉，吹落花前白鹭蓑。
再次王子实县尹韵
作者：林弼
朝代：明

春山杖策觅仙翁，花信于今第几风。千树碧桃流水外，一声白鹤乱云中。风舟无路寻蓬岛，霞佩何年谒蕊宫。尘世总成卢枕梦，且须沈醉学山公。
再用牛典簿韵
作者：林弼
朝代：明

万里同归望虎关，三秋清赏爱龙山。白云黄叶西风外，翠壁丹崖夕照间。逸少述文誇盛集，醉翁作记叹苍颜。尊中有酒且须尽，身后留名总是閒。
再用观子毅省郎韵
作者：林弼
朝代：明

海天极目路茫茫，少憩珠林兴颇长。太守花边携酒至，老僧竹外煮茶香。小楼吹笛关山远，落日放船风雨凉。不有好怀相慰藉，客途空复叹流光。
再用韵二首
作者：林弼
朝代：明

试问龙江读书地，何如鹿洞与鹅湖。梵宫已作新轮奂，郡志空存旧谱图。碧玉峰前移老桧，还珠门外剪寒芜。记文自可徵千载，太史虞公国钜儒。纸帐更长月影孤，梅花清梦绕西湖。左思才擅三都赋，诸葛名成八阵图。汉殿丹青俱寂寞，吴宫花草易荒芜。白头杜老谋生拙，却道儒冠解误儒。
再用韵二首·其一
作者：林弼
朝代：明

试问龙江读书地，何如鹿洞与鹅湖。梵宫已作新轮奂，郡志空存旧谱图。碧玉峰前移老桧，还珠门外剪寒芜。记文自可徵千载，太史虞公国钜儒。
再用韵二首·其二
作者：林弼
朝代：明

纸帐更长月影孤，梅花清梦绕西湖。左思才擅三都赋，诸葛名成八阵图。汉殿丹青俱寂寞，吴宫花草易荒芜。白头杜老谋生拙，却道儒冠解误儒。
再用韵呈姚博士
作者：林弼
朝代：明

清漳博士姚先辈，妫水神明世胄遥。绵岭题诗风满竹，韶溪放棹月明潮。愁来白石歌休唱，老去青山隐可招。世事都如棋一局，坐观谩学烂柯樵。
冯性之以顾定之墨竹寄其友方时举题曰清风来故人索赋一绝
作者：林弼
朝代：明

故人别去每相思，修竹清风若见之。凤鸟不来春又暮，湘云吹断玉参差。
别章仲明用前韵
作者：林弼
朝代：明

此日清游云洞南，明朝远别鹤山岩。汀洲水落雁初下，海国秋深燕尚喃。驿路风烟连细柳，酒家篱落隔青杉。薇垣好展神仙步，莫遣缁尘上客衫。
别胡景昭
作者：林弼
朝代：明

昔予方弱冠，与子每同襟。跃马春风早，闻鸡夜漏深。青云怀远志，白雪操淳音。霄汉何寥邈，江湖易陆沉。卞生劳献玉，直子误持金。典教才终屈，为郎力不任。艰难愁白发，慷慨见丹心。落景山阳笛，寒宵楚户砧。杜陵怜久客，梁父动悲吟。日月鸿遵渚，风尘鹤在林。策言疏董贾，诗价重何阴。小子多茅胙，先生寡芥针。麒麟图自古，鹦鹉赋还今。且对盈樽酒，休鸣别调琴。桄榔晨雾塞，薜荔晓霜侵。畏道那分袂，离情倍不禁。
北山堂诗
作者：林弼
朝代：明

瞻彼北山，其下有堂。堂有甘旨，吾亲是将。胡为乎来，于钟之阜。钟有北山，匪我之旧。我思北山，思之永叹。庭有长椿，堂有丛萱。椿之茂矣，萱之秀矣。悠悠我思，曷云觏止。有图有诗，莫慰我思。北山之归，我心则夷。自古在昔，以忠为孝。勖尔世良，是则是效。
十八滩
作者：林弼
朝代：明

溪竹亦多景，诗句每无难。云净山争出，湍惊石自安。旅怀拚酒盏，生事愧渔竿。犹觉壮心在，孤舟十八滩。万壑荆闽接，双溪章贡来。风声随雨散，水势与山回。石藓痕痕合，岩花点点开。客心浑似砥，滩怒谩如雷。十八滩头路，三千里外身。如何满船月，常照异乡人。神剑占新气，仙槎问旧津。小臣重王事，陟险敢辞频。
十八滩·其一
作者：林弼
朝代：明

溪竹亦多景，诗句每无难。云净山争出，湍惊石自安。旅怀拚酒盏，生事愧渔竿。犹觉壮心在，孤舟十八滩。
十八滩其三
作者：林弼
朝代：明
体裁：五言律诗

十八滩头路，三千里外身。如何满船月，常照异乡人。神剑占新气，仙槎问旧津。小臣重王事，陟险敢辞频。
十八滩其二
作者：林弼
朝代：明
体裁：五言律诗

万壑荆闽接，双溪章贡来。风声随雨散，水势与山回。石藓痕痕合，岩花点点开。客心浑似砥，滩怒谩如雷。
南宁府三首
作者：林弼
朝代：明

万里关山入塞云，高城纵目送斜曛。九真海到东南接，六诏江来左右分。出洞蛮丁高髻角，趁墟野妇短衣裙。汉廷已下兴贤诏，从此遐荒德化闻。谩说天南第一关，边城依旧好江山。丰年箫鼓赛田祖，近日衣冠化洞蛮。孟获革心诸葛纵，智高授首狄青还。三公亭上舒长啸，落日凉风起碧湾。千叠层城十丈壕，藕花无数绕周遭。轻舟时获鱼盈尺，新雨才添水半篙。拂地烟梢毛竹暗，倚江风树木绵高。天涯无限登临意，纳纳乾坤一布袍。
南宁府三首·其一
作者：林弼
朝代：明

万里关山入塞云，高城纵目送斜曛。九真海到东南接，六诏江来左右分。出洞蛮丁高髻角，趁墟野妇短衣裙。汉廷已下兴贤诏，从此遐荒德化闻。
南宁府三首其三
作者：林弼
朝代：明
体裁：七言律诗

千叠层城十丈壕，藕花无数绕周遭。轻舟时获鱼盈尺，新雨才添水半篙。拂地烟梢毛竹暗，倚江风树木绵高。天涯无限登临意，纳纳乾坤一布袍。
南宁府三首其二
作者：林弼
朝代：明
体裁：七言律诗

谩说天南第一关，边城依旧好江山。丰年箫鼓赛田祖，近日衣冠化洞蛮。孟获革心诸葛纵，智高授首狄青还。三公亭上舒长啸，落日凉风起碧湾。
南安道原书院
作者：林弼
朝代：明

道原洙泗接濂溪，一脉曾分横浦西。俎豆百年存旧典，图书数卷破群迷。池莲晚色红衣净，庭草春香翠带齐。我亦沿流伊洛者，几回极目楚天低。
南康县
作者：林弼
朝代：明

小县深依山水清，时听旧事话遗氓。万株松古张公种，独秀峰高苏子名。溪到南安流自浅，岭过大庾地还平。西风翘首江头路，此去犹馀两月程。
厥里隘
作者：林弼
朝代：明

疏雨度密树，秋暑未能清。入林足云气，隔竹多水声。十步一涉涧，苔石纷纵横。仆夫失脚屡，况乃流潦盈。阴木总自毙，怪禽时一鸣。远客在畏道，落日豺虎惊。前村喜近驿，暧暧烟火明。解鞍不暇食，伫立嗟吾生。
县尹相公平寇策勋赋诗为颂
作者：林弼
朝代：明

国步艰难际，边陲俊杰生。将门馀旧泽，相阀蔼新声。骐骥驽骀屈，鹍鹏羽翼成。将军年尚少，令尹职先荣。溪北甘棠树，江东细柳营。循行及野邑，团练合农兵。南徼惊尘起，西林杀气横。霜袍当自表，云阵每孤征。士畏条侯令，民知司马名。指挥秋色动，谈笑瘴氛清。落日喧笳鼓，西风捲旆旌。归舟无薏苡，吟担有黄精。保障安黎庶，勋庸答圣明。愿言崇令德，佳谶叶承平。
又得含字
作者：林弼
朝代：明

季秋气始肃，风日犹清酣。林亭惬幽赏，复此停征骖。凉柯商素发，夕景岚翠含。兴适恣沈饮，喧远谐极谈。安得凌风翼，遐举南天南。
双柏轩歌为黄君复院长赋
作者：林弼
朝代：明

黄君开轩紫山曲，手植双柏如云绿。南风吹雨生夏寒，两盖清阴覆书屋。摩挲老眼四十年，龙枝凤叶俱苍然。春阳庭阶已竞秀，岁寒冰雪应同坚。君家况有徐卿子，风骨崭崭双柏侣。耸壑昂霄看异时，长材大用从兹始。我来径造轩之中，开樽爱此阴重重。昔闻彭泽醉五柳，今见蓝田哦二松。皇天不惜栽培力，移根好向乌台植。西斋酒醒月在天，为君起舞歌双柏。
发京
作者：林弼
朝代：明

金陵自古帝王都，海宇于今混一区。虎豹九关通北极，鹍鹏万里入南图。长干柳暗马如织，白下花明酒可酤。使节归来应未晚，扁舟秋水满江湖。
发安南
作者：林弼
朝代：明

奉使岂无状，远国方被兵。贡物已上道，陪臣反留行。为言林邑人，急攻安南城。举国出被难，勍敌难争衡。此辈旧卵翼，前朝荷生成。方物奉职贡，附庸通姓名。爰自归版图，边圉恒相惊。安南古内地，儒书守章程。裒衣与博带，矛槊非所营。疆场时彼此，蛮触何输赢。圣皇先有旨，柔远务息争。峨峨汉铜柱，千载表南征。天威倘一临，海山铲可平。所愿边尘息，永被皇风清。
发安南呈牛典簿王编修
作者：林弼
朝代：明

日南留滞隔年期，犹许仙槎到未迟。小阁西风乌帽在，清江落日綵舟移。蒹葭倚玉惭三益，薏苡明珠有四知。宣室应烦前席问，愿因民俗一陈诗。
古心上人颜其禅轩曰爱松林梅隐氏为作图索余赋诗因走笔题之
作者：林弼
朝代：明

山人爱松苦成癖，绕屋尽是苍龙鳞。长哦其间日不足，更寻梅隐为写真。摩挲素壁光于雪，错落金刀交屈铁。玄豹毛生雾雨寒，老蛟爪擘山石裂。潇疏似是寒涛惊，恍惚已觉凉风生。徂徕山下云黯黯，太华峰顶秋泠泠。古心山人貌亦古，矫矫苍松宛相似。何当结取云边巢，从师参透西来意。
君仁掾郎荣膺府檄政赞邑琴敬颂俚谣少伸贺悃
作者：林弼
朝代：明

双溪溪水清见沙，溪梅灿灿冰玉华。美人元是西湖家，嚼梅饮水溪之涯。霜毫不写香影句，挥霍春风满棠树。溪堂玉立听鸣琴，人比梅花更清素。东风有意相温存，南枝北枝花正繁。愿借桃李朝露恩，松台薇省先移根。
听竹轩
作者：林弼
朝代：明

廛居迩阛阓，入耳皆市嚣。偶坐竹轩中，便觉尘虑消。好风自南来，万竿戛青霄。秋声落庭宇，天籁锵琼瑶。洒洒雨初入，霏霏雪纷飘。蛟龙舞黄咸，凤鸟仪虞韶。
呈克明县尉
作者：林弼
朝代：明

长帆破浪出南溟，天际成山一发青。上国重来观壮丽，东州近喜洗膻腥。儒冠未际风云会，神剑常冲牛斗星。尊酒宜春楼上月，也胜细雨夜然灯。
和南圃老人龙岩书事
作者：林弼
朝代：明

苍岩百叠树交绿，石栈九折车失轴。山腰忽断峡山来，小溪新水流寒玉。溪上茅茨两三屋，野人足音喜空谷。开门迎客敬三肃，壶有香醪盘有菽。自云今年雨雪足，山棱夏收稻秋熟。稻可酒兮棱可粥，生来城府无轨躅。德公耕？鹿门麓，子真桑麻谷口曲。但令食饱与衣燠，不慕轻裘嗜醲郁。我闻此语泪盈掬，泽国干戈嗟满目。商山采芝忘宠辱，武陵种桃谢尘俗。溪居便向野人卜，马蹄安用浮世逐。采山钓水耕且读，不管人间忙祸福。
和南圃老人龙岩书事
作者：林弼
朝代：明
体裁：古风

苍岩百叠树交绿，石栈九折车失轴。山腰忽断峡山来，小溪新水流寒玉。溪上茅茨两三屋，野人足音喜空谷。开门迎客敬三肃，壶有香醪盘有菽。自云今年雨雪足，山棱夏收稻秋熟。稻可酒兮棱可粥，生来城府无轨躅。德公耕�鹿门麓，子真桑麻谷口曲。但令食饱与衣燠，不慕轻裘嗜醲郁。我闻此语泪盈掬，泽国干戈嗟满目。商山采芝忘宠辱，武陵种桃谢尘俗。溪居便向野人卜，马蹄安用浮世逐。采山钓水耕且读，不管人间忙祸福。
和熙阳太史庐陵道中作
作者：林弼
朝代：明

我本山林人，偶作江海客。及兹指南征，颇苦炎暑剧。溽雨暗江浦，潦水日已积。飞流出高树，栖苴在绝壁。舟小畏湍驶，石乱惊峡窄。仰观冰雪屋，俯瞰鼋鼍宅。涉险豁壮心，吊古悲陈迹。江干彼何神，缥缈留庙脊。岁时走巫祝，牲酒纷狼籍。我行不暇祷，风至即挂席。但令饮量宽，何恤吟骨瘠。苍莽江云秋，霏微山日夕。候吏致慇勤，慰我远行役。吾生当有营，匡时可无策。天王今圣明，万里如咫尺。外服广怀柔，内治深综覈。幸复际雍熙，焉能守迂僻。山豹隐雾文，溟鹍振风翮。纳纳乾坤大，皦皦日月白。愿成越裳书，庶以裨丘索。
和王太史浔州遇生辰之作
作者：林弼
朝代：明

摄提贞秦粲星七，奎文流辉炯如日。括苍之山气郁郁，钟清毓粹馀四帙。先生生世良不恶，读书静观世得失。丘园贲帛徵遗才，石室紬编膺峻秩。今年奉旨使日南，山川涉历难一一。旅途忽届初度期，中夜喜得新梦吉。觉来深念劬劳恩，忆昔常在父母膝。祗今二亲弗可见，每至兹辰愁复结。江城酒美君莫伤，山驿诗成我能笔。亲恩广大当效报，王事驰驱敢求逸。木绵八月开瘴花，西风满帆应到家。古来忠臣即孝子，王遵叱驭张乘槎。
和理梦中作
作者：林弼
朝代：明

神山三岛高嵷嵷，弱水万里流淙淙。紫贝为阙珠为宫，仙人环侍金玉童。我侯好生德弥隆，帝令下与民阜丰。漳南庙祀优褒崇，一壶灵药康济功。千秋香火神感通，应物无心霜铿钟。及人有泽云从龙，幽赞造化冥漠中。先后送子大小冯，功参司命渺莫穷。我来对越加敬恭，翛然尘虑空心胸。授我吉梦烦神聪，有炜二简词藻雄。觉来清明气在躬，山青月淡烟空濛。恍惚仙佩声璁珑，春风一笑出王公。采芹泮水波溶溶，安得插翮追长松。
和胡梅所除夕述怀之作
作者：林弼
朝代：明

今夕又除夕，更阑未惬眠。江湖犹故我，廊庙正需贤。暖散嵩华雪，寒销榾柮烟。屠苏明日饮，鹤发喜添年。
和韩南胜二首
作者：林弼
朝代：明

白鹤山前旧草堂，重来吟鬓已添霜。花城衙放雨初歇，竹寺诗成日正长。木蕈作羹流箸滑，溪鱼酿鲊透苞香。野人喜见升平象，桑柘连阴古战场。跃马燕台忆壮游，东风一笑紫云楼。杏园设宴惭鱼尾，葱岭封侯羡虎头。灯火十年心独苦，干戈满地鬓先秋。从今西贼应寒胆，韩范安边有密筹。
和韩南胜二首·其一
作者：林弼
朝代：明

白鹤山前旧草堂，重来吟鬓已添霜。花城衙放雨初歇，竹寺诗成日正长。木蕈作羹流箸滑，溪鱼酿鲊透苞香。野人喜见升平象，桑柘连阴古战场。
和韩南胜二首其二
作者：林弼
朝代：明
体裁：七言律诗

跃马燕台忆壮游，东风一笑紫云楼。杏园设宴惭鱼尾，葱岭封侯羡虎头。灯火十年心独苦，干戈满地鬓先秋。从今西贼应寒胆，韩范安边有密筹。
和韩南胜四首之二
作者：林弼
朝代：明

高堂昼日坐鸣琴，满地棠梨散绿阴。白雪阳春空下指，青天明月是知心。陶公避俗从沈醉，杜老忧时更苦吟。无限扁舟江上意，洞箫袅袅有馀音。落地男儿总弟兄，一时倾盖若平生。宦游老去应无意，访旧重来更有情。野寺携琴惟伴鹤，溪堂丸药忽闻莺。乐栽松桂林中读，安得从公一结盟。相逢江上系兰桡，岁晏天寒雪正飘。驻目帝乡红日近，关心亲舍白云遥。梅花岭外诗千首，竹叶山中酒一瓢。握手都门应有约，清溪水满绿杨桥。山骨崚嶒耸碧岑，静看古色气萧森。竹边雨过含微润，花底烟浮散细阴。画枕可人开醉眼，晴轩留客伴清吟。襄阳米老真痴绝，一日书船驻水浔。
和韩南胜四首之二 其三 南雄太守叶景龙政成入觐
作者：林弼
朝代：明

相逢江上系兰桡，岁晏天寒雪正飘。驻目帝乡红日近，关心亲舍白云遥。梅花岭外诗千首，竹叶山中酒一瓢。握手都门应有约，清溪水满绿杨桥。
和韩南胜四首之二 其四 云石轩为叶彦实赋
作者：林弼
朝代：明

山骨崚嶒耸碧岑，静看古色气萧森。竹边雨过含微润，花底烟浮散细阴。画枕可人开醉眼，晴轩留客伴清吟。襄阳米老真痴绝，一日书船驻水浔。
和韩南胜四首之二·其一
作者：林弼
朝代：明

高堂昼日坐鸣琴，满地棠梨散绿阴。白雪阳春空下指，青天明月是知心。陶公避俗从沈醉，杜老忧时更苦吟。无限扁舟江上意，洞箫袅袅有馀音。
和韩南胜四首之二其二
作者：林弼
朝代：明
体裁：七言律诗

落地男儿总弟兄，一时倾盖若平生。宦游老去应无意，访旧重来更有情。野寺携琴惟伴鹤，溪堂丸药忽闻莺。乐栽松桂林中读，安得从公一结盟。
喜王子充赴召翰林
作者：林弼
朝代：明

圣皇启明运，日月丽中天。幽微靡不烛，草野无遗贤。夫君乐嘉遁，邈在金华川。一室坐虚白，十载穷太玄。翳翳舍西桑，涓涓屋头泉。君子思括囊，志士催著鞭。鹤书白日下，束帛何戋戋。光华喜云近，献纳知所先。江右暂借润，漳南重安边。三月已报政，千里如解悬。当宁深眷注，求旧资周旋。金闺昔通籍，石室今紬编。丝纶王言布，黼黻人文宣。真儒幸徵庸，疲民思惠鲜。而我惜远别，中心抱悁悁。士生贵大施，外职徒萦牵。及兹饰鸿业，百世当无前。玉堂有馀暇，早寄新诗篇。
嘉鱼亭次韵
作者：林弼
朝代：明

危亭敞华构，飞阑俯层城。群峰多古色，双溪有馀清。凭高恣遐眺，竹树如将迎。苍梧一何远，缥缈孤云横。愿言往从之，尘土在襟缨。嘉鱼跃潜鳞，幽鸟鸣新声。兹土虽信美，我行亦有程。诗招何水曹，酒乞阮步兵。朗吟叫仙翁，拂剑同南征。回首望远岛，万里弱流平。
四禽词奉答顾孟仁 其一 孔雀
作者：林弼
朝代：明

有鸟有鸟生海南，昂头短喙修尾毵。东风吹动羽毛暖，一团蜀锦空中展。谁知美色能误身，失机却堕罗网尘。雕笼綵架闭白日，绿窗绣户深青春。雄雌强作交颈舞，天地樊笼随所遇。空闺犹有独宿人，门掩梨花泪如雨。
四禽词奉答顾孟仁 其三 野鹤
作者：林弼
朝代：明

野鹤野鹤舞骨削，缟衣不受缁尘着。朝刷沧溟桃浪深，夜警空山松雪落。忘机每与鸥鹭亲，高标岂是鸡鹜群。千年独归人已换，九皋一声天亦闻。云林暂尔寄栖止，风翮终当翔万里。可怜青鸟俗未除，白日传音下瑶水。
四禽词奉答顾孟仁 其二 玄猿
作者：林弼
朝代：明

黑衣公子居林丘，黄头王孙非阿俦。空山月落松露下，时与玄鹤鸣清秋。山人不归今几载，夜帐空兮怨兰？。一声啼断巫山云，竹枝歌里愁如海。巫山之高高摩天，虽有长臂难扳缘。前林霜果已垂赤，好从尔群高摘实。
四禽词奉答顾孟仁 其二 玄猿
作者：林弼
朝代：明
体裁：古风

黑衣公子居林丘，黄头王孙非阿俦。空山月落松露下，时与玄鹤鸣清秋。山人不归今几载，夜帐空兮怨兰�。一声啼断巫山云，竹枝歌里愁如海。巫山之高高摩天，虽有长臂难扳缘。前林霜果已垂赤，好从尔群高摘实。
四禽词奉答顾孟仁 其四 鸿雁
作者：林弼
朝代：明

嗷嗷鸿雁肃肃飞，秋风南征春北归。分行已深兄弟念，哀鸣复重民生悲。吴江水深楚云断，美人银筝动清怨。忍将尺素寄远游，万里遥天寸心乱。西风冷入芦花秋，稻粱晚岁难为谋。潇湘秖今多旅客，有声莫度岳阳楼。
四禽词奉答顾孟仁·孔雀
作者：林弼
朝代：明

有鸟有鸟生海南，昂头短喙修尾毵。东风吹动羽毛暖，一团蜀锦空中展。谁知美色能误身，失机却堕罗网尘。雕笼綵架闭白日，绿窗绣户深青春。雄雌强作交颈舞，天地樊笼随所遇。空闺犹有独宿人，门掩梨花泪如雨。黑衣公子居林丘，黄头王孙非阿俦。空山月落松露下，时与玄鹤鸣清秋。山人不归今几载，夜帐空兮怨兰？。一声啼断巫山云，竹枝歌里愁如海。巫山之高高摩天，虽有长臂难扳缘。前林霜果已垂赤，好从尔群高摘实。野鹤野鹤舞骨削，缟衣不受缁尘着。朝刷沧溟桃浪深，夜警空山松雪落。忘机每与鸥鹭亲，高标岂是鸡鹜群。千年独归人已换，九皋一声天亦闻。云林暂尔寄栖止，风翮终当翔万里。可怜青鸟俗未除，白日传音下瑶水。嗷嗷鸿雁肃肃飞，秋风南征春北归。分行已深兄弟念，哀鸣复重民生悲。吴江水深楚云断，美人银筝动清怨。忍将尺素寄远游，万里遥天寸心乱。西风冷入芦花秋，稻粱晚岁难为谋。潇湘秖今多旅客，有声莫度岳阳楼。
圆山康仙祠诗奉次徐梅所知司韵
作者：林弼
朝代：明

浪游曾记出城西，十二圆山紫翠迷。一阵閒云初过雨，半篙新涨已平溪。笙歌彩凤空中下，剑化群龙匣底嘶。何日神丹成九转，从公来听枕中鸡。
夜梦亡友林伯永有风宪之除觉而赋此
作者：林弼
朝代：明

青袍白面旧参军，风宪新除死后闻。清梦觉来清泪集，屋梁落月白纷纷。
大胜驿阻风
作者：林弼
朝代：明

龙江驿前连日雨，风帆暝投胜河浦。风高急雨浪如山，舟子魂飞客心苦。客心莫苦行路难，百年身世谁独安。君不见玄真子，钓游之乐乐未已，扁舟犹在风波里。
奉次徐梅所知司谒龙江精舍之作
作者：林弼
朝代：明

临漳自昔号淳厖，天遣明公莅此邦。幸有清尊开北海，岂无涸辙待西江。红依幕府才应屈，白战诗坛气未降。珍重龙门振遗响，洪钟从此莫微撞。
奉次柏轩先生韵为梅所徵君寿
作者：林弼
朝代：明

忆我昔日游吴东，陈迹曾访孤山翁。梅花千树湖水曲，茅堂半亩梅花中。别来岁月几流易，一见梅花兴无极。东山东畔西湖西，千载清风只如一。不须此地感今昨，且向南枝观复剥。野桥石出水未生，江路云凝雪初阁。主人自是神仙者，藜杖葛巾花树下。寒英疏映霜菊明，老干斜依风竹亚。天生嘉植真瑰奇，古来幽士多爱之。今人已追古人躅，后人行复今人追。梅花于人元耐久，百年对花当对酒。愿倾北斗为君觞，更指东山祝君寿。
奉次韩景昭县尹移文封赠感梦二亲之作
作者：林弼
朝代：明

大钧播群品，亭毒一元气。人得秀而灵，中立配天地。眷惟异禽兽，实由识伦纪。笃孝尽子职，立爱自亲始。罔极终身慕，不忘永心矢。韩侯圣贤学，魏公忠孝裔。粤自英妙年，已与流辈异。显扬企前修，继述念先世。家声振有期，书泽流未已。一官岂禄择，十年为亲仕。甘旨幸父存，髫龀悲母逝。得母谅已难，事父当不易。过庭习诗礼，淑乡敦德义。善行遵圣经，嘉言徵信史。东隅光莫驻，西山景何恃。空兴风木哀，不逮菽水味。古来忠孝门，多出忠义士。惟理所可为，虽身不暇计。击楫祖逖誓，揽辔范滂志。赤心但守一，素节讵移二。驿骑方南归，鹭车亦东指。香红汎莲幕，新绿近榆里。人钦乔神君，职优习凿齿。宰邑应时需，亲庭思日侍。我殽既有嘉，我酒亦云旨。莫能养亲生，曷以慰亲死。邑令得疏封，天朝有常制。纡朱秩亦卑，焚黄情愈至。吾亲苟与荣，此官殆将弃。白日书赠文，孤云凝远睇。莱堂痛椿萱，邓林惭杞梓。子心一何悲，亲魂端可致。清梦绕庭闱，薄宦忘边鄙。恍若称寿觞，惚如奉盥器。怡愉接父颜，慈柔见母氏。应效婴儿啼，犹作斑斓戏。觉来忧思集，凄然霜露履。精神信交孚，感召乃若此。作诗载纪哀，临风几挥涕。我生在膝下，亦有显亲意。未能潘舆奉，仅得毛檄喜。秋雨洒泉扃，母魄已深闭。春风蔼家塾，父训幸闻礼。诗篇诵一再，心目顿清泚。朝盘欲忘餐，夜枕悄无寐。脩名曾未立，世味空复嗜。振后以光前，在此不在彼。既无致身术，曷尽为子理。遗经绝编韦，淡墨虚榜纸。青云孰唾手，清泉思洗耳。羡公孝有初，生得奉滫瀡。羡公孝有终，死得三鼎祭。锡类美颍人，全归善曾子。忠孝岂两途，君亲如一事。大纲久沦斁，颓风政披靡。愿言力扶植，庶以起衰替。千秋万岁名，无愧贤与智。
姑山行
作者：林弼
朝代：明

小姑水中立，大姑水中眠。独立不僵眠不醒，俯仰一万二千年。江前大彭郎，山上五老仙。阿姑与尔相盘旋。蓬莱弱水几清浅，王母眉黛秋霜鲜，阿姑颜色犹依然。我疑铜仙人，手揭金茎堕江边。又疑达磨师，足遗只履归西天。人间百岁春梦短，长眠长立嗟无缘。小姑大姑真可怜，江花江月恣留连。巨鳌戴其趾，玄鹤巢其巅。江流如箭石不转，千古万古无崩骞。安得羽翰凌八埏，时来游戏姑山前，与姑同寿一万馀三千。
姚省吾教授
作者：林弼
朝代：明

漆园老子志逍遥，箕水幽人分挂瓢。江上月明缠鹤梦，树头风急厌闻蜩。菊松晚色留三径，芹藻春香蔼泮桥。无限鮿生怀古意，韶溪还许听虞韶。
安庆府
作者：林弼
朝代：明

连山亘城西，长江走城东。冈阜纷起伏，波涛争怒雄。汎览古舒国，永怀青阳公。一旅馀敝卒，千载当兵冲。狂澜日以溃，砥柱嗟独崇。弱矢继蒿剡，急檄通蜡筒。谋身贵食肉，殉国思匪躬。慷慨望西拜，烈日明丹衷。封墓昭圣德，建祠励臣忠。百年等一死，千古留清风。畴能识公心，愿起文山翁。
安溪刘令复任
作者：林弼
朝代：明

杨柳条青渐长芽，刺桐叶绿已先花。河桥送客春将半，山县休衙日未斜。政迹行书循吏传，欢声重动野人家。多情石笋江头月，载酒何时共钓槎。
宿明极上人房分韵得客字
作者：林弼
朝代：明

仲冬气已肃，幽怀耿寒夕。走访山中人，聊共慰岑寂。山人眼如月，好文复好客。揖客开竹房，灯光四窗射。为言时多虞，车马徒役役。崇兰汎馀芳，疏梅粲新色。鸣琴合清歌，香馔间重席。薄酣情更好，清坐心自适。逝将谢嚣纷，于焉脱羁靮。岂无一樽酒，为子尘虑涤。秋衣裁白云，夕餐煮白石。玄鹤兮归来，山空霜霰积。
寄题安庆谯楼
作者：林弼
朝代：明

我爱舒州赵使君，危楼高架出嚣纷。水通桐柏环千古，天近蓬莱拥五云。晴日壶觞花底集，寒更鼓角月中闻。欲题诗句惭崔颢，况是宾僚总好文。
寿上人
作者：林弼
朝代：明

豪山高处看南极，寿星煌煌明佛国。山中佳气晓郁葱，十丈乔松拂秋色。山人似是广成仙，麻衣如雪巾如烟。朝餐霞光礼红日，夜披雪意看青天。红日表尔千金相，青天弘尔千顷泱。佛灯祖印妙心传，力与明门作龙象。旃檀一瓣为南丰，祥烟愿遍八闽中。后三千岁从赤松，上祝圣寿天与同。
寿佛院用太史韵
作者：林弼
朝代：明

横槎江与绛河通，偶共吟仙谒大雄。花烛满庭蝉榻静，云山当户瘴尘空。百筒清引香厨水，两掖凉生茗椀风。试问参寥老开士，衲裙肯赠雪堂翁。
寿佛院用太史韵
作者：林弼
朝代：明
体裁：七言律诗

横槎江与绛河通，偶共吟仙谒大雄。花烛满庭蝉榻静，云山当户瘴尘空。百筒清引香厨水，两掖凉生茗碗风。试问参寥老开士，衲裙肯赠雪堂翁。
寿员外长老
作者：林弼
朝代：明

群峰天宝西飞来，茂林幽壑相萦回。福山中峙太古色，绀楼碧殿凌云开。云间一珠光万丈，圆外瑩中明月相。森森寒彩凛夔羵，炯炯神毫肃龙象。始知此宝天下珍，山辉川媚草木春。琼花一孕开昙钵，紫芝三秀生法轮。福山高与寿山列，苍松不凋椿不拔。山中酒熟桂花发，年年来醉中秋月。
寿员外长老
作者：林弼
朝代：明
体裁：古风

群峰天宝西飞来，茂林幽壑相萦回。福山中峙太古色，绀楼碧殿凌云开。云间一珠光万丈，圆外莹中明月相。森森寒彩凛夔羵，炯炯神毫肃龙象。始知此宝天下珍，山辉川媚草木春。琼花一孕开昙钵，紫芝三秀生法轮。福山高与寿山列，苍松不凋椿不拔。山中酒熟桂花发，年年来醉中秋月。
寿徐梅所生朝不遇
作者：林弼
朝代：明

东山来访玉梅枝，不遇山翁祇自持。流水小桥携酒处，白云红树杖藜时。林逋漫访西湖鹤，何逊先成东阁诗。珍重竹松泉石意，重来莫负岁寒期。
峒中妇
作者：林弼
朝代：明

种树莫种柳，花飞不近枝。生子莫生女，骨肉终弃遗。嗟嗟峒中妇，失身随獠夷。父母与兄弟，八年不相知。东家有邻女，今朝得赎归。一归一未返，恸哭泪满衣。官船谁家郎，问之为歔欷。妇泣且再拜，蛮音致哀辞。郎呼獠来前，我赎免孤悲。白金入獠怀，健妇留江湄。中宵窃心计，故家或衰微。亲在犹足赖，亲殁将何依。獠夫固匪良，枕席久无违。捩然夜奔去，忍尔背恩私。捐金实郎心，重报宁汝期。人情易反覆，妇性轻别离。古来丈夫士，尚甘志节亏。君看苏李泣，遗恨河梁诗。
左江七夕得牛字
作者：林弼
朝代：明

笑倚仙槎望女牛，清江倒影绛河流。龙泉紫气秋犹射，云锦红光夜不收。乌鹊桥前波似练，凤凰台上月如钩。玉人此夕应相忆，一笛西风起小楼。
师夔令尹作树石图以寄其友黄君复纪别时之景也阅而有赋二绝
作者：林弼
朝代：明

杨柳江头送客归，暮潮初落见渔矶。画图无限怀人意，云树依依又夕晖。画图诗句两清新，远向邮筒寄故人。惆怅宿云双墨桧，碧纱零落满埃尘。
师夔令尹作树石图以寄其友黄君复纪别时之景也阅而有赋二绝其二
作者：林弼
朝代：明
体裁：七言绝句

画图诗句两清新，远向邮筒寄故人。惆怅宿云双墨桧，碧纱零落满埃尘。
平南县
作者：林弼
朝代：明

舟泊平南县，江干得暂閒。水添今日雨，云失旧时山。禹甸连三楚，秦封入百蛮。清时无畏道，容易越河关。
广州江亭次熙阳太史韵
作者：林弼
朝代：明

不斫蟠桃驾大杠，谩移兰棹泛苍江。山光入野连桑海，水影浮云上竹窗。幻枕何人寻旧梦，洞箫有客换新腔。苍茫咏罢成长啸，天外飞来白鸟双。
广西舟中
作者：林弼
朝代：明

连山峡长江，千里不一断。南通交广域，西接邕桂管。竹树深蔽蔚，湍濑多激悍。林居杂众猺，水处绝群蜑。喜人怒为兽，抚循贵宽简。皇天祚明运，秽浊均涤浣。曾未烦戈兵，先已入图版。畬耕与野蚕，民喜无蹑短。我行持使节，道路绝阻蹇。颇闻北来士，游宦愁僻远。十人九物故，岚瘴嗟满眼。蝮蛇长于人，蜮虫毒于蝘。蝑蚿点醯酱，红宿不敢饭。苦言何戚戚，中心因悹悹。天地共一域，风气各有限。朔南殊俗习，川陆异物产。江险不可堙，山高不可挽。土风固云恶，善调亦已罕。饮食当慎节，起居在和衎。心清体则夷，气正神自散。修短有命存，达人常坦坦。山果红堪羞，江鱼白堪馔。閒来惟酒杯，醉后即茗椀。临风歌此诗，闻者当一莞。
广西舟中
作者：林弼
朝代：明
体裁：古风

连山峡长江，千里不一断。南通交广域，西接邕桂管。竹树深蔽蔚，湍濑多激悍。林居杂众猺，水处绝群蜑。喜人怒为兽，抚循贵宽简。皇天祚明运，秽浊均涤浣。曾未烦戈兵，先已入图版。畬耕与野蚕，民喜无蹑短。我行持使节，道路绝阻蹇。颇闻北来士，游宦愁僻远。十人九物故，岚瘴嗟满眼。蝮蛇长于人，蜮虫毒于蝘。蝑蚿点醯酱，红宿不敢饭。苦言何戚戚，中心因悹悹。天地共一域，风气各有限。朔南殊俗习，川陆异物产。江险不可堙，山高不可挽。土风固云恶，善调亦已罕。饮食当慎节，起居在和衎。心清体则夷，气正神自散。修短有命存，达人常坦坦。山果红堪羞，江鱼白堪馔。閒来惟酒杯，醉后即茗碗。临风歌此诗，闻者当一莞。
庐陵逢端午
作者：林弼
朝代：明

极目沧波白雨飞，綵旗风急画船归。故人此日供蒲酒，圣主先时赐葛衣。客里又看佳节过，吟边未觉壮心违。离骚读罢成惆怅，落日芳洲杜若稀。
庾岭
作者：林弼
朝代：明

石棱左右山将合，涧响东西水自分。通道人思唐宰相，提兵谁识汉将军。满林梅熟黄垂雨，夹道松高翠拂云。岭徼秖今畿甸似，远人敢惮往来勤。
彭泽重登潮音阁追和陶参政韵
作者：林弼
朝代：明

神姑近可即，天女邈难攀。飞阁虚空里，疏钟杳霭间。潮迎归越海，云渡隔淮山。拟学禅栖乐，何时身乞还。
徐孺宅
作者：林弼
朝代：明

南州表表徐高士，零落犹存宅半区。足迹何劳趋北寺，躬耕只合老东湖。礼贤太守能悬榻，吊古诸生拟束刍。谁识保身明哲意，当时惟有郭申屠。
徐梅所知司席上以榴花命题分得万字
作者：林弼
朝代：明

栾巴饮酒空中噀，屏翳疾驱回禄遁。火鸟无数西南飞，化作榴花赤光喷。南风五月庭院凉，满地云阴覆烟蔓。眼明见此珊瑚枝，犹信群芳未荒顿。猩红绡巾晓初蹙，血色罗裙春未褪。芙蓉开迟不复怨，海棠香减宁无恨。谩怜地僻车马稀，空叹春归蜂蝶困。人生有花且对酒，一举金觞须百劝。移根当得乘槎骞，作诗喜有梅花逊。君看上苑芳菲时，红紫东风自千万。
怪石
作者：林弼
朝代：明

粤西山水之窟宅，山妖水怪钟奇石。巨灵戏擘真宰惜，野火不断波不泐。千仞壁立万铁积，往往犹带太古色。嵌空幽窈谁削刻，望中常在云雨黑。鼋鼍出没鳞介浮，虎豹踞蹲牙又磔。古苔暗蚀春雨痕，细草晴薰晓云脉。翠屏岩岩静宜对，青空点点光可摘。我生亦有米芾癖，几欲再拜向苍壁。但恨移置不可得，山斋花屿成岑寂。平原人去空荔薜，艮岳魂归失松柏。鬻卖曾无再世留，运致何劳万人力。天生物性贵自然，玩物丧志真无益。江干林麓时一见，未必不如台榭侧。此言试问石丈人，定应点头答行客。
慈溪孙氏瑞萱
作者：林弼
朝代：明

慈溪邑中慈孝门，云是孝感孙钟孙。朔风飞雪满慈竹，北堂爱日开瑞萱。宜男喜见二雏好，母也忘忧以终老。庭下时红棠棣花，阶前不绿王孙草。歌罢凯风三叹歆，青天万里沧溟深。
挽夏待制
作者：林弼
朝代：明

别业西江未得归，游魂南海竟谁依。丹旌题字官犹在，青史成编事已非。有子能栽新墓树，何人共采故山薇。百年文献晨星似，搔首斜阳泪满衣。
挽陈和卿三山别驾
作者：林弼
朝代：明

候骑迎晨趣倅车，星芒入夜霣城墟。三神山远梦魂断，百尺楼空豪气除。人去铁衣悲汗马，客来珠履叹无鱼。条侯能复家声旧，细柳于今有简书。
播村隘
作者：林弼
朝代：明

溪洞有馀险，播村扼南夷。径小石齿交，树古藤脚垂。乱竹无人伐，槁折何离披。林杪天一窍，云密不得窥。举步即胁息，间关风磴危。日夕未出隘，我仆皆告疲。嗟尔戍守人，创残百战遗。馀生亦何幸，际此明盛时。
文信国公天祥
作者：林弼
朝代：明

信国英特才，身值叔季时。士类既推首，相业良在兹。鞠躬尽劳瘁，天必济艰危。是时北风竞，腹膂离四肢。青盖已洛阳，黄艳犹海湄。大厦梁栋倾，孰云一木支。江闽战屡衄，星火勤王师。妻子岂暇顾，国家苦忧思。一死不得遂，两缚焉足辞。皇天暗白日，大地崩四维。益州运告终，回溪翅空垂。义节臣所仗，成功天实为。文山高峨巍，文水清涟漪。忠魂识故路，古屋遗荒基。哀哉吟啸集，千载有馀悲。
旅感三章
作者：林弼
朝代：明

今晨秋节至，凉风动庭柯。美人白团扇，临风发清歌。歌声出云表，哀响亦何多。落花不上枝，逝水无回波。妾颜亦易改，君恩当奈何。驱车秣吾马，万里涉远道。远道多险艰，行李何草草。晨征夕未息，川陆漫浩浩。行役豺虎区，此身不自保。明当脱尘羁，优游以终老。长风吹明月，流光入高楼。起坐弹鸣琴，清声满楼头。一曲操将归，四座增离忧。吾身匪金石，衰谢宜归休。为郎已白首，冯唐更何求。
旅感三章·其一
作者：林弼
朝代：明

今晨秋节至，凉风动庭柯。美人白团扇，临风发清歌。歌声出云表，哀响亦何多。落花不上枝，逝水无回波。妾颜亦易改，君恩当奈何。
旅感三章其三
作者：林弼
朝代：明
体裁：古风

长风吹明月，流光入高楼。起坐弹鸣琴，清声满楼头。一曲操将归，四座增离忧。吾身匪金石，衰谢宜归休。为郎已白首，冯唐更何求。
旅感三章其二
作者：林弼
朝代：明
体裁：古风

驱车秣吾马，万里涉远道。远道多险艰，行李何草草。晨征夕未息，川陆漫浩浩。行役豺虎区，此身不自保。明当脱尘羁，优游以终老。
曲江逢至日
作者：林弼
朝代：明

去岁兹辰钟阜北，今年此日曲江东。惊心节物如飞箭，回首生涯尚转蓬。韶石雪消知地暖，越台云净兆年丰。故人迢递未归去，孤负梅花酒一筒。
望云亭辞
作者：林弼
朝代：明

青山兮白云，怅予望兮远人。望远人兮不可见，目渺渺兮海垠。鄱之山兮泉之水，云孤飞兮心千里。临华亭兮奈何，望有极兮思无已。云之归兮芒砀，蹇游子兮悲故乡。云之出兮太行，渺亲舍兮天一方。松楸摵兮霜露下，宛在目兮愁予。云兮云兮其作霖雨，望复望兮毋使我心苦。
望云图
作者：林弼
朝代：明

子役劳亲念，亲遥渴子思。望云千里目，陟岵一篇诗。碧嶂清江路，祁寒暑雨时。看图思努力，他日显扬期。
望匡庐
作者：林弼
朝代：明

大姑山下曙光催，五老峰头秀色开。万壑松杉收雨去，一天紫翠入江来。酒狂谁结渊明社，诗好难追太白才。便欲作巢泉石上，江灵肯借白云堆。
望成山
作者：林弼
朝代：明

东南海水浮天地，千顷万顷波无际。舟行旬月不见山，忽见青山欲流涕。青衣赤发黄帽郎，吴中最能称最强。见山起舞索酒饮，众工喜忭皆若狂。云是成山东海阳，铁山一发遥相望。楼船直驾山中央，依稀可见齐鲁疆。潞河沽水已不远，愿豁喜目宽愁肠。忆我昔日观国光，东登岱岳临太行。龟蒙凫绎在眼眶，海云海水相苍茫。十年壮游三万里，观岳无山海无水。祖龙石刻空莓苔，小白堂封几荆杞。安得海水化甘霖，净洗寰宇清氛祲。相如早与论封禅，金泥玉检昭来今。
木兰花慢·为允元学录寿时戊戌中秋南城溪楼即席分得微字
作者：林弼
朝代：明

秋江水上，花外岸、柳边矶。喜满眼晴光，溪云摇曳，山日熹微。无限庾楼清兴，一瓢春酒，今夜莫相违。幸对月明风细，况逢莼美鲈肥。寸心此际念庭帏。称寿舞斑衣。笑薄宦孤踪，塞鸿海燕，北去南归。万顷澄江如练，咏新诗却忆谢玄晖。但愿诸公长健，共看千里清辉。
木兰花慢·送孔子远少府归东瓯
作者：林弼
朝代：明

羡千年泗水，流圣泽、尚淙淙。远西引河源，东连岱岳，南下瓯江。如君一门簪绂，更风流文彩世无双。柳外藏书楼阁，竹间放鹤轩窗。弓刀暂尔拥旌幢。清誉蔼南邦。喜烟净妖狼，滩飞瑞鹅，月静惊厖。归去吴钩锦带，想高堂春酒正盈缸。菽水清欢未极，风云壮志休降。
权氏寓思楼
作者：林弼
朝代：明

先垄星源已草莱，高楼极目楚天开。无穷山色连云起，不尽江声送月来。遗爱百年存旧树，丰碑十丈满荒苔。闻孙还肯兴堂构，落日登临不用哀。
权氏春晖堂
作者：林弼
朝代：明

皦皦三春晖，万汇均煦育。深恩类母慈，拊畜还顾复。所以纯孝人，名堂表衷曲。堂前树芳萱，堂后种慈竹。顾惟寸草心，效报将安足。春酒泛朝霞，彩衣炫晴旭。百年爱日诚，葵藿信同欲。太史行采诗，凯风篇再续。
李教授之临江
作者：林弼
朝代：明

邻邑丰城曾制锦，清江碧嶂惯维舟。送君千里扬文教，老我三年忆旧游。酒酿黄精云外洞，诗题清竹水边楼。前修范杜遗风在，从此西邦化鲁邹。
杏林图为丰城杨从善题
作者：林弼
朝代：明

昔年曾说董仙翁，种杏成林烂熳红。多少活人阴德在，枝枝叶叶总春风。
桃花洋
作者：林弼
朝代：明

溪上桃花秦隐居，桃花海上意何如。放舟定有迷津客，跃浪应无点额鱼。紫鳜春肥风暖处，红潮晚涨雨晴初。咏诗无限苍茫兴，十丈云帆切太虚。
桥市楼
作者：林弼
朝代：明

八年两度使炎方，万里关河两鬓霜。远赐玺书随赵尉，重题诗句笑刘郎。伏波台上风烟古，如月江前草树荒。屈指西风明日到，官船归去又新凉。
梁溪辞
作者：林弼
朝代：明

梁溪之水兮其流溶溶。浅有蒲荷兮深有鱼龙。泛予舟兮溪之风。侣云月兮甘长终。䲭夷游兮犹遗踪。玄真蜕兮或可逢。微斯人兮吾将曷从。
梅屋
作者：林弼
朝代：明

我屋梅花下，君家梅树傍。小池横瘦影，幽户送寒香。岁晚竹松节，春寒桃李场。知君有所择，归隐得相将。
梅溪诗为蔡宗玄赋
作者：林弼
朝代：明

溪上寒梅雪作花，溪前流水玉无瑕。意行东郭先生履，来访西湖处士家。煖入孤根春映带，清涵瘦影月横斜。何时携取芝山酒，共载宾朋泛钓槎。
次倪孟明集药名之作呈徐梅所座主
作者：林弼
朝代：明

结屋常山东复东，雪梅霜菊洞天中。黄连稻陇雨声歇，白敛松窗云气通。幕种莲花泛秋水，杯浮竹叶醉春风。丹砂欲问飞腾术，勾漏何年访葛翁。药笼兼收芝术无，空淹远志在江湖。樊笼防已怜鹦鹉，岐路留行厌鹧鸪。仙去好寻灵枸杞，客来谩笑熳葫芦。早休知有遗安念，洲上当归种木奴。
次倪孟明集药名之作呈徐梅所座主·其一
作者：林弼
朝代：明

结屋常山东复东，雪梅霜菊洞天中。黄连稻陇雨声歇，白敛松窗云气通。幕种莲花泛秋水，杯浮竹叶醉春风。丹砂欲问飞腾术，勾漏何年访葛翁。
次倪孟明集药名之作呈徐梅所座主其二
作者：林弼
朝代：明
体裁：七言律诗

药笼兼收芝术无，空淹远志在江湖。樊笼防已怜鹦鹉，岐路留行厌鹧鸪。仙去好寻灵枸杞，客来谩笑熳葫芦。早休知有遗安念，洲上当归种木奴。
次堂郎司天韵
作者：林弼
朝代：明

十里壶山春事幽，清狂裘马记曾游。木兰陂上船如屋，黄石桥前酒满楼。客路远随南雁至，岁华真似水东流。日长候馆题诗罢，静对梅花进茗瓯。潇洒梅华驿里人，素衣楚楚谢缁尘。凤凰台上家声旧，虎豹关中天语新。老柏千年冰雪操，仙槎万里水云身。鸡林诗价从今重，好寄归鸿及暮春。
次堂郎司天韵·其一
作者：林弼
朝代：明

十里壶山春事幽，清狂裘马记曾游。木兰陂上船如屋，黄石桥前酒满楼。客路远随南雁至，岁华真似水东流。日长候馆题诗罢，静对梅花进茗瓯。
次堂郎司天韵其二
作者：林弼
朝代：明
体裁：七言律诗

潇洒梅华驿里人，素衣楚楚谢缁尘。凤凰台上家声旧，虎豹关中天语新。老柏千年冰雪操，仙槎万里水云身。鸡林诗价从今重，好寄归鸿及暮春。
次张志道学士与龚景瑞诗韵
作者：林弼
朝代：明

先生家住翠屏峰，乡梦常时送晓钟。十载故人青眼旧，千山归路白云重。天涯作赋怜王粲，江上题诗爱薛逢。岁晚相从应有约，为寻桃竹截双筇。
次张敬修雪中趋朝
作者：林弼
朝代：明

春雪漫空竹树低，紫骝愁湿锦幛泥。光腾玉殿迷银烛，冻合金桥失绛霓。已拟典衣沽腊酒，何如拥被听晨鸡。东风先到沟前柳，无数寒条拂水齐。
次徐梅所座主访龙江书院有感之作
作者：林弼
朝代：明

访古归来山月孤，紫芝峰影落平湖。千秋统绪存方策，万国提封入版图。辽海鹤归空露柱，沧州月落满霜芜。何时突兀千间厦，风雨如山大庇儒。
次林茶溪经历韵
作者：林弼
朝代：明

员峤层层耸翠峰，碧云片片拥丹宫。客来欲问飞腾术，仙去应参造化功。天上风雷双剑底，人间日月一壶中。共看灵雨农郊足，已卜今年岁事丰。
次滕仲弘参政见赠韵
作者：林弼
朝代：明

孺子湖前秋水多，滕王阁下夜闻歌。十行手诏天南去，万里仙槎海上过。桂岭畏途连楚越，薇垣佳句似阴何。归朝有日陪冠盖，两袖香风响佩珂。
次王太史韵呈广东幕僚
作者：林弼
朝代：明

丹凤楼前持诏出，五羊城下放舟来。雨苔已蚀销兵柱，春草都荒望汉台。杖采仙蒲青玉节，酒分香桂碧螺杯。不妨日对南风醉，绿水红蕖翠幕开。
次萧文焕教授韵
作者：林弼
朝代：明

圣主龙兴大有为，乾坤此日总清夷。南郊多士听新诏，东鲁诸生习旧仪。海角亭前休对酒，岳阳楼上好题诗。西风一叶梧江棹，千里怀人入梦思。
次达子升清明感怀韵
作者：林弼
朝代：明

暂停不停风撼树，欲收未收雨阁花。一百五日寒食节，二千馀里游子家。朱雀桥边少语燕，黄鹤楼下多鸣鸦。人生有酒莫滴土，无钱且向西邻赊。
次韵杨秉中县尹春日病中述怀
作者：林弼
朝代：明

谩道春来好，愁多日更长。看蜗知胜负，听燕识兴亡。风雨五更梦，云山千里望。浊醪吾尔爱，能涤九回肠。竹牖春风外，柴门暮雨馀。尊无陶令酒，架有邺侯书。旧业俱荒落，閒愁莫扫除。白头依狗监，惭愧马相如。海宇开新造，山林起久跧。夔龙时接武，巢许分投閒。燕乳草生巷，莺啼花满山。临风时一笑，鬓为赋诗斑。彭泽先归去，湘江后卜居。纫兰谁复佩，种秫自能锄。老丑慵看镜，穷愁独著书。且须相觅醉，烧笋鲙鲈鱼。山云白苍莽，江树绿参差。弟妹几时见，家园十载离。沈腰常减带，潘鬓易成丝。苦听竹枝曲，教人坐石迟。窗竹晴逾静，庭花煖自开。客閒时共对，邻熟许移栽。司马元多病，襄阳岂不才。石田与茅屋，归去未荒苔。白头逢丧乱，愁绝浣花翁。不道兵尘苦，犹存诗句工。深春忧肺病，远道愧囊空。待得茅堂就，归来万事慵。南国江山旧，东风红紫新。醉来忘避地，老近怕逢春。曾是菊松主，还如草莽臣。无穷怀古意，清泪满衣巾。自笑尘中逐，能存乱后身。春如人渐老，时与物俱新。每有乘槎意，长怀击壤民。床头书剑在，吾道未全贫。我本耕耘者，春畴忆种秧。岸低新水上，泥润细苔香。呼酒柳边店，留诗竹外房。年来清乐少，枯坐学颜忘。
次韵杨秉中县尹春日病中述怀·其一
作者：林弼
朝代：明

谩道春来好，愁多日更长。看蜗知胜负，听燕识兴亡。风雨五更梦，云山千里望。浊醪吾尔爱，能涤九回肠。
次韵杨秉中县尹春日病中述怀其七
作者：林弼
朝代：明
体裁：五言律诗

白头逢丧乱，愁绝浣花翁。不道兵尘苦，犹存诗句工。深春忧肺病，远道愧囊空。待得茅堂就，归来万事慵。
次韵杨秉中县尹春日病中述怀其三
作者：林弼
朝代：明
体裁：五言律诗

海宇开新造，山林起久跧。夔龙时接武，巢许分投閒。燕乳草生巷，莺啼花满山。临风时一笑，鬓为赋诗斑。
次韵杨秉中县尹春日病中述怀其九
作者：林弼
朝代：明
体裁：五言律诗

自笑尘中逐，能存乱后身。春如人渐老，时与物俱新。每有乘槎意，长怀击壤民。床头书剑在，吾道未全贫。
次韵杨秉中县尹春日病中述怀其二
作者：林弼
朝代：明
体裁：五言律诗

竹牖春风外，柴门暮雨馀。尊无陶令酒，架有邺侯书。旧业俱荒落，閒愁莫扫除。白头依狗监，惭愧马相如。
次韵杨秉中县尹春日病中述怀其五
作者：林弼
朝代：明
体裁：五言律诗

山云白苍莽，江树绿参差。弟妹几时见，家园十载离。沈腰常减带，潘鬓易成丝。苦听竹枝曲，教人坐石迟。
次韵杨秉中县尹春日病中述怀其八
作者：林弼
朝代：明
体裁：五言律诗

南国江山旧，东风红紫新。醉来忘避地，老近怕逢春。曾是菊松主，还如草莽臣。无穷怀古意，清泪满衣巾。
次韵杨秉中县尹春日病中述怀其六
作者：林弼
朝代：明
体裁：五言律诗

窗竹晴逾静，庭花煖自开。客閒时共对，邻熟许移栽。司马元多病，襄阳岂不才。石田与茅屋，归去未荒苔。
次韵杨秉中县尹春日病中述怀其十
作者：林弼
朝代：明
体裁：五言律诗

我本耕耘者，春畴忆种秧。岸低新水上，泥润细苔香。呼酒柳边店，留诗竹外房。年来清乐少，枯坐学颜忘。
次韵杨秉中县尹春日病中述怀其四
作者：林弼
朝代：明
体裁：五言律诗

彭泽先归去，湘江后卜居。纫兰谁复佩，种秫自能锄。老丑慵看镜，穷愁独著书。且须相觅醉，烧笋鲙鲈鱼。
次韵王克明三首
作者：林弼
朝代：明

经国于今赖海漕，况供玉食敢辞劳。九重天阙连三岛，万斛风舟等一毫。楚客多愁飞石燕，秦皇无计叱金鳌。何如太白清狂态，醉卧江中宫锦袍。江岭孤臣抱寸忠，风雷何日起潜踪。海连辽碣八千里，山隔燕云百万重。近喜金滩涌鸂鶒，旧闻绿水泛芙蓉。自惭点额桃花浪，每羡神鱼作应龙。共泛沧溟不共船，风樯浪楫若追攀。篷窗相忆又今雨，柁屋同看非故山。身世已如游物外，氛尘只合出人间。维梢活水知何日，买酒烧鱼一破颜。
次韵王克明三首·其一
作者：林弼
朝代：明

经国于今赖海漕，况供玉食敢辞劳。九重天阙连三岛，万斛风舟等一毫。楚客多愁飞石燕，秦皇无计叱金鳌。何如太白清狂态，醉卧江中宫锦袍。
次韵王克明三首其三
作者：林弼
朝代：明
体裁：七言律诗

共泛沧溟不共船，风樯浪楫若追攀。篷窗相忆又今雨，柁屋同看非故山。身世已如游物外，氛尘只合出人间。维梢活水知何日，买酒烧鱼一破颜。
次韵王克明三首其二
作者：林弼
朝代：明
体裁：七言律诗

江岭孤臣抱寸忠，风雷何日起潜踪。海连辽碣八千里，山隔燕云百万重。近喜金滩涌鸂鶒，旧闻绿水泛芙蓉。自惭点额桃花浪，每羡神鱼作应龙。
次韵王编脩九日赵守禦置酒长句
作者：林弼
朝代：明

左江溪洞龙阳底，外与安南接疆鄙。安南方物贡王廷，路入中华自兹始。一从臣表至南京，使者往来相踵趾。赵侯守郡当孔道，迎送不忧每加喜。我行持节夏秋交，风雨潇潇满江水。慇勤郊迓更远出，踧踖晨参常早起。感君屡开北海尊，愧我久留东郭履。归途忽遇重九节，蛮菊未看三两蕊。殽核骈罗眩醉眸，管弦幽咽清尘耳。盈盈秋水映芙蓉，淅淅天风吹桂子。华筵宾客皆芝兰，故园山川有桥梓。登高作赋惊一时，世职安边传百祀。莫言使节如贯珠，须信天威不违咫。四海混一三陲清，愿同击壤康衢里。
次韵赠竺芳上人
作者：林弼
朝代：明

竺芳上人张旭徒，酒酣喜作联绵书。千军笔阵气不除，百尺霜蔓神不枯。钟彝石鼓迹可摹，跟肘诘曲相盘纡。上人驰骋分隶馀，腕指所至心意俱。大书雄健虎负嵎，小字清丽川藏珠。既不太纵亦不拘，此道奚用分墨儒。人言我书闽南无，每对笔研增噫嘘。千年篆籀变须臾，竞逐姿媚何区区。俗耳厌听于蔿于，淳音遐想太古初。吾师高步先哲衢，怀素智永相奔趋。一笑嗜好咸酸殊，会令纸价高东壶。淋漓醉墨烟云如，榴皮谩写东老之酒垆。
次韵顾孟仁游云洞之作
作者：林弼
朝代：明

端居感流序，跃马城东道。卉木竞华滋，山水政清好。于焉息尘营，聊复事冥讨。细泉响岩窦，幽禽啭林堡。凭高一长啸，坐觉天地小。登临二三友，况复富词藻。侧塞林中花，丰茸原上草。物情方向荣，乐事当及早。古来贤达士，阅世犹昏晓。岂无大药资，弱流隔蓬岛。所以日饮酒，愁肠顿如扫。忆昔雪斋翁，故山早投老。风磴游目多，云龛容膝少。人归山寂寂，空宇尘渺渺。念此重踯躅，凄然乱怀抱。人生若山水，繁沃倏枯槁。深谷尚为陵，大陆乃成沼。尘迹当焉如，而不终杂扰。浩歌振林壑，大白浮颢颢。毋令磊磈胸，徒自婴苦恼。沧波复东注，白日忽西倒。帝乡邈难期，征帆送飞鸟。安得凌风翰，肃肃升苍昊。
次马编修奉别韵
作者：林弼
朝代：明

送客东城春又半，暖云收雨散轻阴。一江流水伤南浦，千树啼莺忆上林。锦里烟尘诗句好，鉴湖风月酒杯深。玉堂归去多清兴，好对鳌峰整旧琴。
欧阳文忠公修
作者：林弼
朝代：明

文忠俊迈才，身值熙盛世。侃侃树忠节，堂堂决大义。文章擅家法，浮靡振时弊。四贤称庆历，重轻实公系。补衮成天功，荷橐裨国是。平章五代史，炳若春秋义。天方昌斯文，公获申厥志。台阁讵为宠，郡县岂云弃。所思在稷契，君臣尧舜似。六一漫自名，醉翁聊自记。汝南终老心，西江敦本意。风流与文采，至今光后裔。我来郑公乡，怀贤增仰企。崇祀属多故，揭虔慨无地。低头拜东山，千仞郁苍翠。
武夷万年宫
作者：林弼
朝代：明

十年三过武夷山，翠壁丹崖叹莫攀。药灶烟消天地老，棹歌声断水云閒。虹桥未许秦皇识，鹤驭空随汉使还。曾是隐屏峰下客，谩教啼鸟笑诗悭。
江洞书事五十韵
作者：林弼
朝代：明

西徼百蛮底，南荒三楚边。苗顽风未殄，盘瓠种犹传。江自牂柯发，山从越巂连。封疆秦日画，威德汉朝宣。马援军曾驻，狄青师载旋。羁縻诸洞在，弃置左官迁。夷獠分生熟，怀柔异后先。鸟言难白别，椎髻费红缠。篁桂深林薄，茅茨小栋椽。巢居牛畜共，邻处虎狼联。猎野撚花箭，涉川刳木船。蝮蛇勤执贽，鸡骨惯占年。畬种原头火，村炊树杪烟。兵尘竹子后，瘴雨桂花前。径路微微入，藤萝密密延。小桥过略彴，轻簥送鞦韆。象郡通蕃甸，珠崖到海壖。驿牛无脱辔，洞马不加鞭。饮涧猿悬臂，吹潭蛟长涎。危峰常欲堕，怪石久皆穿。忍听归归鸟，愁看跕跕鸢。沙姜长竖指，泥蕨细钩拳。寘毒雠家快，挑生左道便。行厨避民舍，停箸问宾筵。近腊缝山罽，迎秋拾木绵。夔羵为伴侣，麋鹿当牲牷。蛮鬼歌堂赛，狡童舞袖翩。溪翁醉皆倒，野妇喜如颠。负弩常从犬，扳罾或得鳊。孰云殊土俗，自是一山川。白发知何叟，青衣立竦肩。送瓜强留客，供酒不论钱。请说两江事，含悽双泪涟。前朝失政体，酋长窃兵权。角面桃弧劲，鱼鳞竹甲坚。敚攘时彼此，剽掠转寅缘。圣主开弘业，遐方囿化甄。居然列郡县，忍尔黩戈鋋。岂料潢池地，从观埳井天。群凶多不逞，同恶复相牵。春废桑麻垄，秋荒蔗芋田。官军扫氛翳，鼠辈委腥膻。污染犹蒙宥，强梁讵足怜。智高今显戮，孟获已深跧。残命嗟如线，新官幸似弦。爱民有元结，奉使遇张骞。苦语怕终听，同仁赖曲全。乾坤新再造，日月大无偏。岭徼虽称远，岩廊正任贤。观风小臣在，归拟奏诗篇。
江西送郭中敏还广东
作者：林弼
朝代：明

使节江关外，归舟风雪前。同来怜远道，别去惜离筵。草绿曾游地，苔荒旧种田。越台回首日，春满五云天。
汥江八景 其一 蕉寺晨钟
作者：林弼
朝代：明

招提隐隐傍林峦，月落钟鸣漏未残。一夜芭蕉风不静，秋声相和下云端。
汥江八景 其七 棠堤春雨
作者：林弼
朝代：明

雨过春堤尘未乾，海棠千树画中看。汥江江上东风软，轻扑罗衣散晓寒。
汥江八景 其三 黄村晚照
作者：林弼
朝代：明

黄家村外夕阳明，鸡犬迟归爱晚晴。花落閒庭茅屋静，小溪风起看潮生。
汥江八景 其二 吕桥夜月
作者：林弼
朝代：明

长桥十丈俯江流，月色遥连水色秋。云外何人吹铁笛，浑如黄鹤断矶头。
汥江八景 其五 球浦烟帆
作者：林弼
朝代：明

珠渚烟晴晚照红，布帆八尺饱西风。今宵系缆知何处，两岸芦花月色同。
汥江八景 其八 橘坞秋霜
作者：林弼
朝代：明

水边林外野人家，橘柚秋红照晚霞。何日寄来三百颗，先春报汝玉川茶。
汥江八景 其六 浪湾雪网
作者：林弼
朝代：明

浪花飞雪满前湾，举网轻舟夜不还。无限黄州苏子兴，洞箫声在水云间。
汥江八景 其四 阮浦春潮
作者：林弼
朝代：明

别浦春潮带雨来，帆归天际晚风开。江干竹树深如许，二阮清游应未回。
汥江八景·蕉寺晨钟
作者：林弼
朝代：明

招提隐隐傍林峦，月落钟鸣漏未残。一夜芭蕉风不静，秋声相和下云端。长桥十丈俯江流，月色遥连水色秋。云外何人吹铁笛，浑如黄鹤断矶头。黄家村外夕阳明，鸡犬迟归爱晚晴。花落閒庭茅屋静，小溪风起看潮生。别浦春潮带雨来，帆归天际晚风开。江干竹树深如许，二阮清游应未回。珠渚烟晴晚照红，布帆八尺饱西风。今宵系缆知何处，两岸芦花月色同。浪花飞雪满前湾，举网轻舟夜不还。无限黄州苏子兴，洞箫声在水云间。雨过春堤尘未乾，海棠千树画中看。汥江江上东风软，轻扑罗衣散晓寒。水边林外野人家，橘柚秋红照晚霞。何日寄来三百颗，先春报汝玉川茶。
河字
作者：林弼
朝代：明

南来万里越关河，节物西凉客里过。清赏每愁酤酒少，好怀未厌赋诗多。丹江月棹秋无际，银汉星桥夜不波。欲问支机旧时石，天孙应笑鬓先皤。
河船口占八首
作者：林弼
朝代：明

沽河水接潞河浑，处处新营失旧村。闻说东西两渔甸，年来也隶达家屯。七月既望月更圆，芦花吹雪秋满船。无人共过黄泥坂，此客元非赤壁仙。昨夜江头秋雨急，晓看新水已平堤。堤边红蓼开无数，树树相依穗穗齐。原田黍稌秋垂熟，妇子巡防闹达宵。但得西成来鼠雀，也胜螟螣尽青苗。忆昔扁舟过潞河，垂杨两岸绿阴多。而今野饭维梢处，烂熳牵牛引碧萝。点点芦篷疏雨声，酒魂诗梦有馀清。觉来却笑玄真子，犹向江湖著姓名。连朝雨急卧不起，清晓篷窗试一开。水面双双轻燕去，沙头个个白鸥来。河中风物无多子，鲤鲙蒲羹顿顿供。何似莼鲈乡味好，扁舟归去及秋风。
河船口占八首·其一
作者：林弼
朝代：明

沽河水接潞河浑，处处新营失旧村。闻说东西两渔甸，年来也隶达家屯。
河船口占八首其七
作者：林弼
朝代：明
体裁：七言绝句

连朝雨急卧不起，清晓篷窗试一开。水面双双轻燕去，沙头个个白鸥来。
河船口占八首其三
作者：林弼
朝代：明
体裁：七言绝句

昨夜江头秋雨急，晓看新水已平堤。堤边红蓼开无数，树树相依穗穗齐。
河船口占八首其二
作者：林弼
朝代：明
体裁：七言绝句

七月既望月更圆，芦花吹雪秋满船。无人共过黄泥坂，此客元非赤壁仙。
河船口占八首其五
作者：林弼
朝代：明
体裁：七言绝句

忆昔扁舟过潞河，垂杨两岸绿阴多。而今野饭维梢处，烂熳牵牛引碧萝。
河船口占八首其八
作者：林弼
朝代：明
体裁：七言绝句

河中风物无多子，鲤鲙蒲羹顿顿供。何似莼鲈乡味好，扁舟归去及秋风。
河船口占八首其六
作者：林弼
朝代：明
体裁：七言绝句

点点芦篷疏雨声，酒魂诗梦有馀清。觉来却笑玄真子，犹向江湖著姓名。
河船口占八首其四
作者：林弼
朝代：明
体裁：七言绝句

原田黍稌秋垂熟，妇子巡防闹达宵。但得西成来鼠雀，也胜螟螣尽青苗。
洪武三年四月望日同牛典簿王编修奉使安南陛辞
作者：林弼
朝代：明

曙色熹微漏箭催，暖风开扇舜曈回。云扶紫凤台端下，山拥苍龙殿角来。玉笋联班随晓仗，金茎分液赐春杯。小臣职忝驰驱使，拟和皇华愧不才。
洪武十年再奉使安南还道经丰城留馆驿父老乞留题急笔赋此
作者：林弼
朝代：明

酡颜绿鬓映乌纱，奉使安南去路赊。金阙九天承紫诰，银河八月泛仙槎。行装秪有梅花担，载道宁无薏苡车。挥翰玉堂知有待，五云深处听宣麻。
海上
作者：林弼
朝代：明

水天空阔浩无津，物外神游梦里身。晚望每嫌山色远，夜听已厌浪声频。仙槎路熟星河使，戎马忧深岭海臣。思献江都二三策，汉庭垂意验天人。
海山秋思图为乐清邬知县赋
作者：林弼
朝代：明

写得新图记旧游，无穷诗思海天秋。白云黄叶浑相似，雁荡山前思远楼。
海漕使京停舟鸡屿呈朱伯厚明府王克明邑尉
作者：林弼
朝代：明

遥山尽处是沧溟，眼底云涛一色青。野鸟随波明远白，毒龙挟雨散馀腥。水滨女佩春留月，天上仙槎夜泛星。赖有同舟贤李郭，柁楼尊酒火荧荧。
深青道中
作者：林弼
朝代：明

潇潇瘦马深青道，杜宇声残日又昏。风里林花香作阵，雨馀池水绿添痕。采桑野妇轻衣袂，卖酒山家小巷门。无限原头芳草色，教人千里忆王孙。
清江小隐图为赵希贡题
作者：林弼
朝代：明

爱汝清江小隐居，波光云影满庭除。风帘野店客呼酒，雨棹轻舟人打鱼。无数青山秋树外，一行白雁暮霞初。看图便拟投簪去，借取閒窗读旧书。
清远峡飞来寺
作者：林弼
朝代：明

清远峡前暂维楫，飞来寺里己张灯。两崖云起晴如雨，一水风生夏欲冰。文犀赑屃失金锁，铁凤翱翔低玉绳。帝子轩辕不可问，聊题诗句记吾曾。
滕王阁
作者：林弼
朝代：明

落日孤舟一笛风，愁看江阁化虚空。滕王歌舞渔樵外，唐代文章草树中。山接匡庐争秀爽，水通彭蠡共朝宗。三王芳躅无人继，咏罢新诗思不穷。
爱日堂
作者：林弼
朝代：明

亲年仅满百，子有千万期。苍苍东隅日，忽忽薄崦嵫。所以孝子心，眷焉惜馀晖。长绳愿终系，长戈愿常挥。庶俾桑榆景，永照斑斓衣。
牛君士良使还日南昼行左江之漘偶于清滩得一小石顶迹五寸许其色深绿娟秀润丽宛若峰峦之耸立熙阳王君见而爱之牛君不靳因持赠焉王君赋诗以谢君复答之并次其韵用助二君清话二首
作者：林弼
朝代：明

锦石青红似画中，每因幽玩一开篷。三生依旧精魂在，二妙于今嗜好同。玉杖未裁秋带雨，画船暂住夜腾虹。向来艮岳成田久，莫更蒐奇入汴宫。江干奇石润如玉，卓立天然一碧峰。幽窦直疑清涧落，秀峦先见翠云重。女蜗自炼功犹浅，米老相看兴颇浓。再拜不妨呼小丈，日长几案得从容。
牛君士良使还日南昼行左江之漘偶于清滩得一小石顶迹五寸许其色深绿娟秀润丽宛若峰峦之耸立熙阳王君见而爱之牛君不靳因持赠焉王君赋诗以谢君复答之并次其韵用助二君清话二首·其一
作者：林弼
朝代：明
体裁：七言律诗

锦石青红似画中，每因幽玩一开篷。三生依旧精魂在，二妙于今嗜好同。玉杖未裁秋带雨，画船暂住夜腾虹。向来艮岳成田久，莫更蒐奇入汴宫。
牛君士良使还日南昼行左江之漘偶于清滩得一小石顶迹五寸许其色深绿娟秀润丽宛若峰峦之耸立熙阳王君见而爱之牛君不靳因持赠焉王君赋诗以谢君复答之并次其韵用助二君清话二首其二
作者：林弼
朝代：明
体裁：七言律诗

江干奇石润如玉，卓立天然一碧峰。幽窦直疑清涧落，秀峦先见翠云重。女蜗自炼功犹浅，米老相看兴颇浓。再拜不妨呼小丈，日长几案得从容。
牧鱼轩
作者：林弼
朝代：明

西山晓来雨，方池忽已盈。芳草漾微波，中有群鱼行。晴轩一俯视，感我齐物情。嗟尔远灵沼，何以乐其生。投食俱失时，插棘虞祸婴。幸免涸辙枯，恒恐校人烹。江湖非不大，网罟纷纵横。逝将纵巨壑，待尔鳞鬣成。
獠处隘
作者：林弼
朝代：明

山行已厌倦，况复多扼塞。日南僻远地，实藉此为国。暑雨溪谷盈，深树崖崦窄。断虹收晚照，百里带暝色。獠人瞻使轺，方舟齐众力。为言前朝初，此地交兵革。至今空山中，鬼哭阴雨夕。所愿职贡修，吾侬甘服役。
珥江驿口占八首
作者：林弼
朝代：明

士女填街拨不开，共看天使日边来。白罗衫称乌纱帽，坐听齐声说泠腮。清江十里画船过，落日凉风水不波。花裤水军齐举棹，歌声唱作马前呵。小卒横挑丈二殳，褒衣长帽似臞儒。当街一喝人争避，如此威狞更有无。蛮官短发皂衣疏，江驿时来学步趋。归去休骑割鬃马，底鸦稳卧胜篮舆。八月伞圆山下路，颠风捲地雨冥冥。劝君莫汲珥江水，斗死鱼龙气正腥。机家舟上女如云，日日机中织缕勤。忽见江头秋月色，唱歌声到夜深闻。齿牙如漆足如霜，红缕衣裙紫裤裆。见客不羞娇作笑，谁家昆艾卖槟榔。鹦鹉窗前返照明，槟榔树下晚凉生。女郎浴罢清江去，不断秋砧捣素声。
珥江驿口占八首·其一
作者：林弼
朝代：明

士女填街拨不开，共看天使日边来。白罗衫称乌纱帽，坐听齐声说泠腮。
珥江驿口占八首其七
作者：林弼
朝代：明
体裁：七言绝句

齿牙如漆足如霜，红缕衣裙紫裤裆。见客不羞娇作笑，谁家昆艾卖槟榔。
珥江驿口占八首其三
作者：林弼
朝代：明
体裁：七言绝句

小卒横挑丈二殳，褒衣长帽似臞儒。当街一喝人争避，如此威狞更有无。
珥江驿口占八首其二
作者：林弼
朝代：明
体裁：七言绝句

清江十里画船过，落日凉风水不波。花裤水军齐举棹，歌声唱作马前呵。
珥江驿口占八首其五
作者：林弼
朝代：明
体裁：七言绝句

八月伞圆山下路，颠风捲地雨冥冥。劝君莫汲珥江水，斗死鱼龙气正腥。
珥江驿口占八首其八
作者：林弼
朝代：明
体裁：七言绝句

鹦鹉窗前返照明，槟榔树下晚凉生。女郎浴罢清江去，不断秋砧捣素声。
珥江驿口占八首其六
作者：林弼
朝代：明
体裁：七言绝句

机家舟上女如云，日日机中织缕勤。忽见江头秋月色，唱歌声到夜深闻。
珥江驿口占八首其四
作者：林弼
朝代：明
体裁：七言绝句

蛮官短发皂衣疏，江驿时来学步趋。归去休骑割鬃马，底鸦稳卧胜篮舆。
璜溪渔隐为姜用晦作
作者：林弼
朝代：明

汤汤磻溪水，邈在渭之阳。浅有鳏与鲋，深有鱮与鲂。伊人事直钓，乃获玉中璜。姬与吕为辅，青齐国以昌。寥寥千载后，有孙育于姜。璜溪学渔隐，牧野慕鹰扬。君子慎所履，用舍随行藏。愿持丹书篇，献之明圣皇。
用王编修韵呈梧州刘太守
作者：林弼
朝代：明

万里南风送驿舟，苍梧江上景逾幽。一双白鸟常随棹，无数青山总入楼。鸣凤不来芳树暝，嘉鱼初上碧波秋。故人解送桂香酒，洗盏临流破客愁。
用贡泰甫尚书韵别吴君济掾史
作者：林弼
朝代：明

东风蒲柳满江濆，杯酒离亭暂别君。春事又随红紫老，人生每似燕鸿分。榕亭雨过闻莺语，桑海天青见鹤群。东府仙人应握手，三神高处望红云。
用韵赠濮彦章
作者：林弼
朝代：明

曾题诗句碧琅玕，留与仙翁伴岁寒。君有蓬莱三礼赋，我无龙虎九还丹。可怜韶石山前景，浑似钱塘江上看。驿路梅花应笑客，酒肠暂为主人宽。
用韵赠高允令巡简
作者：林弼
朝代：明

溪山深处寡纭纷，况复清修少似君。竹寺酒醒闻鸟哢，水轩琴动见鱼群。青衣逻卒时悬弩，白发邻翁夜索文。剩有长材供著作，贾生名久汉廷闻。
用韵述怀
作者：林弼
朝代：明

有客丹心一寸孤，都忘身世在江湖。十年泽国多戎垒，万里云霄渺壮图。夜雪萧斋红榾柮，秋风楚畹绿蘼芜。杜陵老大长忧国，谩叹乾坤一腐儒。
画红梅为吴允思题
作者：林弼
朝代：明

冰姿雪色自无尘，香艳桃娇偶借春。一段繁华幽寂意，题诗试问陇头人。
畦乐轩
作者：林弼
朝代：明

种蔬东湖上，雨过青甲长。乾坤动生意，万物生辉光。凌晨荷锄斸，毋使蔬根伤。采之供朝馔，庶饱藜藿肠。岂无食肉者，珍羞满前行。吾生安所分，此乐讵能忘。
白云孤飞图为丰城邬烈翁主簿题
作者：林弼
朝代：明

登高望远思依依，目断孤云送落晖。白鸟明边亲舍近，青天尽处客心违。轻姿映水浮空阔，片影随风度翠微。何似故山归去好，晴霞五彩照莱衣。